NVO Juventas je nevladina organizacija osnovana 29. januara 1996. godine u Podgorici.\nNVO Juventas u saradnji sa Unijom srednjoškolaca Crne Gore zapoceo je realizaciju projekta ,,Join Youth Voices“, koji je finansijski podržao Schüler Helfen Leben - SHL fondacija (www.schueler-helfen-leben.de).\nKao rezultat projekta održana je Nacionalna godišnja konferencija gdje je izabran i novi menadžment Unije srednjoškolaca Crne Gore, gdje se u daljim aktivnostima nastavilo sa osnaživanjem kapaciteta organizacije, samoodrživosti u njenom kasnijem djelovanju.\nSHL je njemačka fondacija (www.schueler-helfen-leben.de) koja podržava razvoj omladinskog angažmana, koja radi u interesu mladih, dajući im priliku za učenje, povezivanje i razmjenu s drugima unutar i izvan zemlje, s ciljem da preuzmu odgovornost kao aktivni, kreativni i svjesni građani u otvorenom društvu sa jednakim standardima za sve.\nSchüler Helfen Leben - SHL fondacija (www.schueler-helfen-leben.de) je finansijski podržala realizaciju projekta ,,Join Youth Voices“ i "Raise your voice" koje sprovodi UNSCG.\nPredsjednik Unije srednjoškolaca Jovan Bojović i ministar prosvjete dr Damir Šehović potpisali su Memorandum o saradnji na aktivnosti Takmičenje za najbolji učenički parlament. Takmičenje već drugu godinu zaredom uspješno realizuje Unija srednjoškolaca uz pomoć Ministarstva prosvjete.


Dodeljena nagrada ”Predvodnik/Predvodnica 2016.” – Fulbright and Friends\nHome » Aktivnosti » Aktivnosti » Dodeljena nagrada ”Predvodnik/Predvodnica 2016.”\nDodeljena nagrada ”Predvodnik/Predvodnica 2016.”\n19 Sep, 2016 in Aktivnosti / Vesti by office\nUdruženje Fulbrajtovih stipendista Srbije saopštilo je da je nagradu za profesionalnu izvrsnost “Predvodnik/Predvodnica” za 2016. dodelilo Ivanu Laliću, Mariji Laganin i Tajani Zadravec za njihov doprinos pozitivnim društvenim promenama koje su postigli tokom izbegličke krize prošle godine.\nDobitnicima je nagradu uručio ambasador SAD u Srbiji Kajl Skat, a svečana dodala je održana u rezidenciji njegove ekselencije.\nLaureati su dobili nagradu kao grupa pojedinki i pojedinaca koji dele zasluge za rad tima “Miksalište – multikulturalni centar za izbeglice i lokalnu zajednicu”.\nU obrazloženju dodele nagrade Komisija je istakla da su laureati pokazali nesvakidašnje predvodništvo u jeku izbegličke krize, kao i da je njihova aktivnost u “Miksalištu” široko motivisala društvo i podstakla masovnu mobilizaciju gradjanki i gradjana na pružanju pomoći.\nKomisija smatra da napori tima “Miksalište” dugoročno pomažu razvoj društva kroz promociju pozitivnih vrednosti liderstva, lične inicijative, volonterizma, kao i altruizma u doprinosu lokalnoj zajednici i društvu.\n“Pravovremenom i ostvarljivom akcijom laureati su direktno uticali na olakšanje teškog položaja izbeglica i migranata koji su prolazili kroz Srbiju. U širem globalnom smislu, laureati su doprineli ostvarivanju univerzalnih vrednosti pravde, humanizma, solidarnosti, poštovanja ljudskog dostojanstva i bratstva medju ljudima”, navela je Komisija.\nNagradu “Predvodnik/Predvodnica” Udruženje Fulbrajtovih stipendista Srbije ustanovilo je u cilju afirmacije izvrsnosti u razvoju nauke i istraživanja, unapredjenja struke ili profesije, kao i promocije pozitivnih društvenih promena.\nOsnovna merila za dodelu nagrade su iskazano liderstvo, altruizam, pozitivan uticaj dostignuća na društvo u celini, aktuelnost i ostvarljivost promene u profesiji ili društvu, novina i originalnost dostignuća za nauku i istraživanje, kao i u kolikoj meri dostignuće motiviše druge na delovanje i stvaralaštvo.\nKomisija za dodelu nagrade, koja je radila u sastavu rektor Univerziteta u Novom Sadu Dušan Nikolić, profesorka na Fakultetu političkih nauka u Beogradu Snježana Milivojević, počasna konzulka Slovačke u Srbiji Stela Jovanović, istraživač u Evropskoj istraživačkoj akademiji Beograd i pomoćnica atašea za kulturu u ambasadi SAD Tijana Hrkalović, odlučivala je izmedju 12 prijava.\nPored pobedničke prijave, posebno su izdvojene i prijave Hajrije Mujović-Zornić i Nikole Tomića, kao kandidata koji su bili u užem krugu za dobijanje ove nagrade.\nUdruženje Fulbrajtovih stipendista planira da nastavi započet rad u oblasti prepoznavanja izvrsnosti, te očekujemo novi konkurs za nagradu ”Predvodnik/Predvodnica 2017” već početkom sledeće godine.\n*deo teksta preuzet sa beta.rs\n← Nagradu ,,Predvodnik/Predvodnica 2016” dobio tim iza inicijative ,,Miksalište”\nOtvoren konkurs za Fulbright Visiting Scholar Program →


► Čadež i Palmer: Jačanje ekonomskih integracija i saradnje\nPredsednik Privredne komore Srbije (PKS) Marko Čadež i zamenik pomoćnika državnog sekretara SAD Metju Palmer dogovorili su danas jačanje regionalnih ekonomskih integracija i saradnje, izgradnju zajedničkog zapadnobalkanskog prostora i dublje uključivanje regiona u jedinstveni pravni i ekonomski sistem Evropske unije od presudnog su značaja za oporavak regionalnih privreda od posledica pandemije koronavirusa.\nKako se navodi u saopštenju, oni su u telefonskm razgovoru, zaključili da bi osnaživanju regionalnih i evropskih integracija i bržem oporavku privreda Zapadnog Balkana značajno doprinelo formiranje posebnog fonda kojim bi se podržale aktivnosti na jačanju saradnje u regionu, inicijativa je koju su sagovornici razmotrili u razgovoru.\n"Problemi sa kojima se suočavju naše ekonomije tokom zdravstvene krize još više su dali na značaju projektu izgradnje zajedničkog regionalnog ekonomskog prostora, zasnovanog na slobodi kretanja ljudi, robe, usluga i kapitala, i ukazali na potrebu da se on što pre realizuje kako bismo obezbedili što brži oporavak zapadnobalkanskih ekonomija", kazao je Čadež.\nOn je dodao da su nove okolnosti dodatno ojačale svest o važnosti jačeg regionalnog povezivanja u narednom periodu, ali i potvrdile spremnost zapadnobalakanskih ekonomija da međusobno čvršće sarađuju.\nKako će ekonomski oporavak Zapadnog Balkana u velikoj meri zavisiti od oporavka EU, kao glavnog spoljnotrgovinskog partnera regiona sa kojim ostvaruje više od 70 odsto razmene, po rečima Čadeža, neophodno je da se što pre zeleni koridori Zapadnog Balkana povežu sa informacionim sistemom zelenih koridora Unije da bi se ubrzao protok robe iz regiona ka zemljama Evropske unije i obezbedilo nesmetano snabdevanje sirovinama i repromaterijalom iz evropskih zemalja.\n"Složili smo se i da je predstojeći zagrebački samit o ZB prilika za konkretne dogovore lidera regiona o intenziviranju saradnje radi bržeg ekonomskog oporavka regiona i predstavljanje koncepta "inkluzivnog proširenja" koje su privredne komore Zapadnog Balkana već u formi konkretnog predloga uputile Evropskoj komisiji", napominje Čadež.\nČadež je Palmera upoznao i sa programom podrške privredi koji je Srbija donela radi otklanjanja ekonomskih posledica zdravstvene krize, planom za otvaranje i aktiviranje ekonomije kroz relaksaciju mera uvedenih radi zaštite stanovništa tokom vanrednog stanja.\nDodaje se da je on Palmera upoznao i sa odlukom Vlade donetom na inicijativu PKS, kojom je odobren izvoz u region drugima nedostajućih proizvoda kao što su pšenica i brašno.\nSagovornika je informisao da su srpski i kosovski privrednici, nakon ukidanja prištinskih taksi, obnovili poslovne odnose, da trgovina sada teče neometano, uz priznavanje dokumenata usaglašenih kroz Briselski proces.


Vojnik Kfora na mostu u Mitrovici, avgust 2010\nKfor, EULEX i Kosovska policija sprovode pojačane mere bezbednosti na severu Kosova uvodjenjem dodatnih patrola i punktova.\nKomandant Kfora general major Erhard Biler izjavio je na zajedničkoj konferenciji za novinare u utorak, u kampu Kfora Belveder u južnoj Mitrovici, da je poslednjih meseci bilo nekoliko eksplozija, pucnjave, povređenih ljudi uglavnom na severu Kosova, te da su negativni događaji nastali zbog nedostatka reda i zakona.\n"Kfor će podržati EULEX i kosovsku policiju u uspostavljanju reda i bezbednosti na severu. Juče smo pojačali mere bezbednosti na severnom Kosovu u smislu patrola i punktova, pojačali smo prisustvo vojne policije, karabinjera u centru Mitrovice. Kfor je povećao svoje prisustvo punktovima i patrolama sa ciljem stabilnosti, bezbednosti i slobode kretanja na severu. Ove mere će biti implementirane na obe strane, južno i severno od reke Ibar“, rekao je Biler.\nKomandant Kfora je poručio da se neće tolerisati nikakvi akti nasilja u ovom regionu. General Biler je istakao da nisu dovoljni samo vojni i policijski zadaci već da je potreban dijalog izmedju lokalnih faktora i ljudi odgovornih za bezbednost.\n“Ne govorim o političkom već dijalogu na lokalnom nivou - gradonačelnici, ljudi od uticaja i ljudi odgovorni za bezbednost bi trebalo da pokušaju da razgovaraju o bezbednosti. Moramo da uzmemo u obzir da ovaj deo nema, nažalost , baš dobru reputaciju i vezuje se za sukobe. Mislim da moramo da prevaziđemo ovu situaciju, to nije samo u našem, već u interesu svih ljudi“, kazao je komandant Kfora.\nŠef Eulex policije Udo Miler je istakao da je u mandatu ove misije borba protiv organizovanog kriminala bilo gde na Kosovu. On je rekao da obzirom na incidente u Mitrovici koji su se dogodili postoji potreba za pojačanjem mera bezbednosti.\n"Želeli bismo da se borimo protiv organizovanog kriminala, da povećamo bezbednost i da to uradimo u saradnji sa stanovništvom. Zadovoljan sam što KPS i Eulex policija uz punu podršku Kfora mogu puno da urade ovde da povećaju nivo bezbednosti“, rekao je Miler.


Obama Olandu: Nismo te prisluškivali - 24.06.2015, Sputnik Srbija\nObama Olandu: Nismo te prisluškivali\nPredsednik SAD Barak Obama i lider Francuske Fransoa Oland imali su telefonski razgovor u kom je američki predsednik uverio kolegu da Sjedinjene Države ne... 24.06.2015, Sputnik Srbija\npolitika, vesti, svet, francuska, fransoa oland, barak obama\n22:05 24.06.2015 (Osveženo: 16:19 05.10.2015)\n© AFP 2021 / Timothy A. CLARYBarak Obama i Fransoa Oland\nPredsednik SAD Barak Obama i lider Francuske Fransoa Oland imali su telefonski razgovor u kom je američki predsednik uverio kolegu da Sjedinjene Države ne pokušavaju da ga špijuniraju.\n„Predsednik Obama je jutros razgovarao sa predsednikom Francuske Olandom. On je potvrdio našu nepokolebljivu privrženost bilateralnim odnosima, uključujući sferu obaveštajnih poslova i bezbednosti“, saopštila je Bela kuća.\nKako se navodi, Obama je naglasio da SAD treba da se pridržavaju obaveza koje su preuzele na sebe pred francuskim kolegama krajem 2013. godine o tome da Vašington nema za cilj prisluškivanje razgovora predsednika Francuske.\nAgencija za nacionalnu bezbednost SAD vodila je obaveštajnu delatnost protiv tri poslednja predsednika Francuske, kaže se u dokumentu koji je objavio Vikiliks. Prema objavljenim podacima, američke obaveštajne službe prisluškivale su telefonske razgovore Žaka Širaka, Nikole Sarkozija i Fransoa Olanda.


21. 05. 2015. Efikasnija saradnja državnih organa u borbi protiv nasilja u porodici\nMinistar unutrašnjih poslova dr Nebojša Stefanović istakao je danas da će u MUP-u biti formirano odeljenje koje će se baviti problemom nasilja u porodici i naglasio da je policija odlučna da korenito menja način dosadašnjeg pristupa ovom problemu.\nStefanović je na sastanku sa ministrima pravde i rada, zapošljavanja, boračkih i socijalnih pitanja, Nikolom Selakovićem i Aleksandrom Vulinom, republičkim javnim tužiocem Zagorkom Dolovac i Vesnom Stanojević, koordinatorkom sigurnih kuća razgovarao o suzbijanju porodičnog nasilja i formiranju operativnih timova koji će se efikasnije baviti ovom problematikom.\n„U Ministarstvu unutrašnjih poslova, sarađujući sa svim institucijama, upućena je danas depeša koja će doprineti da se oformi posebno odeljenje u okviru Uprave kriminalističke policije, koje će se baviti isključivo nasiljem u porodici", rekao je Stefanović.\nMinistar je dodao da će sve policijske uprave i stanice odrediti službenike kriminalističke policije, za razliku od do sada angažovanih policajaca opšte nadležnosti, kao nosioce nadležnosti, koji će policajce usmeravati kako da pristupe ovom problemu.\n„Ti policajci, koji su više upoznati s problematikom i imaju iskustva, odmah će moći da se obrate Republičkom javnom tužilaštvu, čak i kad još nema naznake ozbiljnijeg dela, kao i centrima za socijalni rad i odgovarajućim zdravstvenim ustanovama“, ukazao je Stefanović.\nMinistar unutrašnjih poslova je rekao da problemi nastaju kada ne postoji dovoljna osnova za određivanje pritvora, kada pretnje u početku budu samo verbalne, a nema osnova da se to lice procesuira, te se dešava da se, samo nekoliko sati ili nekoliko dana od prijave pretnji ili nasilja, ono i realizuje.\nMinistar Stefanović je istakao da nasilje u porodici nije samo ubistvo ili pokušaj ubistva, već postoje i drugi oblici koje retko ko prijavljuje. Jedno od važnijih pitanja je šta je to što društvo može da uradi od samog trenutka kada je nasilje prijavljeno.\nMinistar je naglasio i da će Ministarstvo unutrašnjih poslova, u skladu sa zakonom, vršiti i proveru da li učinioci dela imaju oružje i odmah ga oduzimati, a preporuka svim policijskim upravama biće da to bude i važna bezbednosna prepreka za izdavanje dozvole za posedovanje oružja.\n„Više nasilnici nikada neće moći da imaju oružje. Policija u skladu sa zakonom ima pravo to da učini i to ćemo od sada činiti. Ove mere koje danas donosimo, uključujući i eventualnu izmenu krivičnog zakona, pokazuju spremnost države da se ovi slučajevi efikasnije rešavaju“, rekao je ministar Stefanović.\nNa sastanku je zaključeno da sistemska borba protiv nasilja u porodici zahteva efikasniju saradnju državnih organa. U svakom osnovnom i javnom tužilaštvu biće formirani timovi koji će krivično goniti nasilnike i omogućavati dnevnu razmenu informacija između tužilaca, policijskih službenika, radnika centara za socijalni rad i psihologa i lekara, kako bi se proaktivno delovalo na suzbijanju ove društvene pošasti.\nČlanovi timova proći će odgovarajuću specijalističku obuku i aktivno će sarađivati sa obrazovnim i institucijama lokalne samouprave, organizacijama civilnog društva, „sigurnim kućama“ i sredstvima javnog informisanja. Žrtvama nasilja država će obezbediti besplatnu pravnu pomoć.\nRad timova i procesuiranje nasilnika urediće poseban akt, a biće formirana i komisija koja će analizirati važeće propise iz oblasti krivičnog i porodičnog prava, unutrašnjih poslova, socijalne i zdravstvene zaštite i, u skladu sa potrebama, inicirati potrebne izmene propisa.


kim kardašijan na met gali\nI.H.R | utorak 14. septembar 2021. 17:30h\nSinoć je u muzeju Metropolitan u Njujorku održana čuvena Met Gala, događaj koji iziskuje ozbiljno modno istupanje, a da je na tom polju neprikosnovena, Kim Kardašijan dokazala je ponovo.\nSvetska jevnost i dalje bruji o njenoj haljini sa perlicama zbog koje je, kako se priča, morala da izvadi rebra, a ove godine otišla je korak dalje - Kim se na crvenom tepihu pojavila u potpunosti zamaskirana! Ona je ponela Balensijaga crnu haljinu, a na glavi je nosila masku koja joj je u celosti prekrila lice.\nU prvi mah, kada se Kim pojavila pred fotoreporterima, niko nije znao o kome je reč! Ipak, Kim je odala njena figura, koju je istakla haljina pripijena uz telo. Maska je odavala konture lica, a ništa se drugo videlo nije, osim duge crne kose koja je virila ispod kapuljače. Mnogi su se pitali kako je Kim disala u ovoj odevnoj kombinaciji, zbog koje su je, inače, na crveni tepih izvele četiri osobe iz pratnje, budući da baš ništa nije videla.\nModne stručnjake Kim je ponovo uspela da zadivi i svi komentarišu da je njeno pojavljivanje na ovogodišnjoj Met Gali inovativno, sveže i moderno, dok je publika, s druge strane, podeljena - ima i oduševljenih, ali i onih koji govore da je njena pojava skandalozna, da sve to "izgleda bolesno"...


Fizičko i mentalno zdravlje zaposlenih, zdrava radna sredina, empatija, fleksibilnost predstavljaju osnovu za motivisanost radnika i produktivnost. S tim u vezi, poslednja istraživanja pokazuju sledeće brojeve:\nViše od 3 odsto zaposlenih su stalno odsutni s posla.\nViše od 60 odsto zaposlenih se žali na preopterecnost\nViše od 15 odsto procenata zaposlenih imaju problem sa depresijom ili ankcioznošcu.\n1 trilion dolara su globalni gubici zbog mentalnog zdravlja zaposlenih\nS druge strane, trebalo bi uzeti u obzir sledeće:\nVisoko motivisani zaposleni uvećavaju profitabilnost više od 20 odsto.\n1 dolar investiran u zdravlje zaposlenih vraća više od 4 dolara.\n60 odsto zaposlenih potvrđuje da su počeli sa zdravim navikama zbog velnes programa koji je organizovala kompanija.\n90 odsto zaposlenih koji rade u kompanijama koje imaju wellbeing program preporučuju svoju kompaniju kao dobro mesto za rad.\nShodno gore navedenom, kada se razmišlja o wellbeing programu u kompaniji uvek se postavljaju pitanja u vezi sa organizacijom istog, koliko dana je potrebno uračunati za dodatno odsustvo sa posla te kako obezbediti prostorije za dolazak lekara/konsultanata.\nOdgovor na ova i slična pitanja je jednostavan – telemedicina. U eri digitalizacije za vecinu wellbeing programa kompanije koriste upravo telemedicinu koja pruza mogucnost zaposlenima dostupnost lekara svih specijalnosti 24/7. Tako je telemedicina postala sastavni deo zdravstvenog plana za zaposlene u Americi što poslednja istraživanja i pokazuju - 75 odsto zaposlenih Amerikanaca je koristilo telemedicnu kao primarnu zdravstvenu uslugu i sveukupni wellbeing u 2021. godini.\nU Srbiji kompanija Global Digital Clinic pruža usluge telemedicine kroz mrežu od preko 300 lekara (svih specijalnosti) iz cele Srbije koji su dostupni 24/7. Takođe, Global Digital Clinic ima potpisane ugovore sa osiguravajućim društvima kao sto su Generali i Wiener Stadtische tako da kompanije mogu da koriste usluge Global Digital Cinic preko osiguravajućih kuca ili direktnom saradnjom.\nGlobal Digital Clinic pored telemedicine nudi još nekoliko sjajnih mogućnosti koji se vezuju za brigu o zaposlenima. Na aplikaciji GDC Visit Me zaposleni mogu porucivati posete lekara, sestara ili tehnicara na zeljenu adresu koja moze biti ili kuca ili kancelarija. Uz pomoc GDC Visit Me aplikacije zaposleni ne mora da izlazi s posla kako bi organizovao/la zdravstvenu uslugu za clanove porodice ili roditelje. Sada to moze da radi s posla brzo lako I efikasno putem GDC platformi.


Art magazin - Festival videa Fonland, Portugalija\nKada: 25.10.2018 - 25.10.2018 | 13.30 sati\nNaziv: Festival videa Fonland, Portugalija\nSvet digitalne umetnosti. Festival "Fonland" osnovan je 2005. godine u mestu Koimbra u Portugaliji sa ciljem da promoviše istraživanje i praksu novih medija u savremenoj umetnosti. Program festivala obuhvata izložbe, video projekcije i instalacije kao i onlajn projekte. U okviru festivala organizuju se i boravci umetnika koji na licu mesta stvaraju i prikazuju svoje radove. Naša publika će imati priliku da vidi neke od najboljih video radova sa "Fonlanda" održanog u julu ove godine. O festivalu i odabranim prikazanim radovima govoriće Andrej Tišma.


Partizan u novom problemu zbog Zvezdine titule iz '46, crno-belima ''vezane ruke''? - Sportske.net\nPartizan u novom problemu zbog Zvezdine titule iz '46, crno-belima ''vezane ruke''?\nOvome se u Humskoj već nisu nadali, mogu li to na kraju da okrenu u svoju korist?\nNešto veliko se sprema na ''Marakani''? I Degenek progovorio o povratku u Zvezdu!Partizan - Jedan potpis, jedan rastanak i golman koji je upravo saznao da ga crno-beli žele!Koliko su vesti iz Bakua loše za Partizan?Kasting za štopera - Zvezda još jednu metu našla u Italiji!Terzić se oglasio: "Razgovarao sam sa Kolarovim..."\nZavršnicu protekle sezone u Superligi obeležila je i borba Partizana i Zvezde van terena, na temu Zvezdinog zahteva da joj se prizna šampionska titula iz 1946. godine.\nCrveno-beli su na kraju uspeli u svojoj nameri, ''prišili'' na grb i treću zvezdicu posle mišljenja Pravne komisije FSS, a onda i odluke Skupštine FSS.\nS druge strane, Partizan je najavio dalju borbu pred Upravnim sudom za poništenje pomenute odluke.\nAli, još uvek crno-beli nisu, niti mogu bilo šta da urade po tom pitanju.\nRazlog je otkrio ''Žurnal'' u svom današnjem izdanju, a prema tim informacijama, u zvaničnim aktima s pečatom FSS, publikovanim na uvid javnosti, nema ni reči o ozvaničenju glasanja o Zvezdinoj tituli iz 1946, već samo o izmenama i dopunama Statuta.\nZbog toga su iz Partizana odlučili da se obrate FSS-u sa zahtevom da im dostave odluku o priznavanju Zvezdine titule i dok se to ne dogodi, crno-belima će biti ''vezane ruke'' u nameri da proces nastave pred sudom.


Održana javna rasprava o uvođenju lokalnih komunalnih taksi\nOdržana javna rasprava o uvođenju lokalnih komunalnih taksi\nDanas je održana Javna rasprava o nacrtu Odluke o lokalnim komunalnim taksama grada Smedereva.\nGradska uprava organizovala je raspravu kako bi predstavnici lokalne samouprave u saradnji sa zainteresovanim građanima i pravnim licima sačinili kvalitetniji predlog Odluke o lokalnim komunalnim taksama, o kojem će se raspravljati na narednoj sednici Skupštine grada Smedereva, zakazanoj za ponedeljak 17. decembar 2012. godine.\nJavnoj raspravi prisustvovali su gradonačelnica dr Jasna Avramović, predsednik Skupštine grada Smedereva Branče Stojanović, načelnik Odeljenja za urbanizam Dragan Krstić, načelnik Odeljenja za lokalnu poresku administraciju Zoran Ranđelović, član Gradskog veća Slaviša Stošić, direktori javnih preduzeća, predstavnici Opšteg udruženja preduzetnika Smederevo, kao i predstavnici malih i srednjih preduzeća.\n„Situacija u budžetu je jako teška, ali smo do sada uspešno prevazilazili sve finansijske probleme. Budžet se mora puniti i prazniti, a ja sam za to da svi zajedno dođemo do zajedničkih stavova i na taj način odlučimo šta je u najboljem interesu grada“, rekla je gradonačelnica dr Jasna Avramović.\nPrema rečima načelnika Odeljenja za urbanizam Dragan Krstića, debata je bila konstruktivna i sve predloge i sugestije koje su predstavnici privrednih činilaca u gradu dali, relevantne službe će razmotriti i ako su kvalitetne uvažiti.


Vučić sa Taninom: Priština jednostranim potezima pogoršava stanje\nPredsednik Srbije Aleksandar Vučić se sastao sa specijalnim izaslanikom Generalnog sekretara UN i šefom Misije UN na Kosovu Zahirom Taninom, sa kojim je razmotrio aktuelnu političku i bezbednosnu situaciju na Kosovu.\nPredsednik Srbije Aleksandar Vučić sastao se sa specijalnim izaslanikom Generalnog sekretara UN i šefom Misije UN na Kosovu Zahirom Taninom (Foto FoNet Božana Pavlica)\nKako se navodi u saopštenju, Vučić je naglasio značaj komunikacije sa Unmikom i dodao da je Srbija uvek spremna da uloži i dodatne napore kako bi se dodatno razvili modeli razmene mišljenja sa Misijom UN na Kosovu.\nU tom kontekstu, šef UNMIK Zahir Tanin je zahvalio predsedniku Vučiću zato što je i u otežanim uslovima tokom pandemije nalazio vremena za telefonske kontakte u vezi sa aktuelnim dešavanjima.\nVučić je naglasio da poslednji potez Prištine i razmeštanje pripadnika ROSU na administrativnim prelazima Jarinje i Brnjak predstavlja „novu provokativnu i jednostranu meru posle pokušaja formiranja vojske tzv. Kosova i uvođenja taksi na srpsku robu, što izaziva veliku zabrinutost Srbije za budućnost Srba na Kosovu i Metohiji“.\nPosebno je naglasio da će Srbija, kao i uvek do sada, nastaviti sa naporima da očuva mir i stabilnost, ali da situacija zavisi i od prištinske strane, „koja bi trebalo da se suzdržava od stalnih jednostranih poteza koji u znatnoj meri pogoršavaju stanje na Kosovu“.\nIstakao je da su redovni kontakti sa predstavnicima Unmika važni za Srbiju zbog održavanja kontinuiteta razmatranja pitanja Kosova, kao i zbog redovnog informisanja o političkoj i bezbednosnoj situaciji, koja je, po njegovim rečima, zbog poteza Prištine podložna bespotrebnom podizanju tenzija.\n„Prisustvo UN, odnosno UNMIK, kao i drugih međunarodnih misija na Kosovu, više je nego potrebno kao garancija bezbednosti srpskog naroda“, naglasio je Vučić i dodao da Rezolucija 1244 Saveta bezbednosti UN jeste i treba da bude pravni okvir međunarodnog bezbednosnog prisustva na Kosovu.


Piter Krauč - Blic Sport\nKrauč produžio ugovor sa Stoukom\nBivši engleski reprezentativac Piter Krauč produžio je ugovor sa Stoukom za još dve godine, tako da će u tom premijerligašu verovatno i završiti karijeru.\nMuke jednog džokeja: I da se popne na kauč, ne bi bio visok kao Krauč\nNapadač Stouka Piter Krauč visok je dva metra i jedan centimetar, što ga čini jednim od najviših fudbalera u Evropi, a u Dubaiju se tek videlo kolika je razlika između njega i jednog prosečnog džokeja.\nKrauča ne zanima Pjulis, želi da ostane u Stouku\nNekadašnji reprezentativac Engleske Piter Krauč rekao je da želi da produži ugovor sa Stoukom, uprkos interesovanju novog menadžera Vest Bromviča Tonija Pjulisa.\nArsenalova pobeda za 192 sekunde uz prvenac Velbeka, Sise junak Njukasla\nPeto kolo Premijer lige počelo je duelom u kome je Kvins Park Rendžers na svom terenu u poslednjim trenucima utakmice izvukao bod protiv Stouka (2:2), dok je Arsenal ekspresno odneo ceo plen sa gostovanja Aston Vili - 0:3.\nKrauč ostao bez tri zuba posle duela sa Koloćinijem\nNapadač Stouka Piter Krauč ostao je bez tri zuba i čeka ga operacija vilice posle udarca koji je zadobio od Fabrisija Koloćinija na utakmici Premijer lige protiv Njukasla.\nKrauč: Gol protiv Sitija je najlepši koji sam ikada postigao\nNapadač Stouka Piter Krauč smatra da je predivan pogodak koji je postigao u duelu sa Mančester sitijem, možda i najbolji u njegovoj karijeri.\nSiti preko Krauča obezbedio plasman u Ligu šampiona\nFudbaleri Mančester sitija pobedili su Totenhem sa 1:0 u zaostaloj utakmici Premijer lige.\nEnglezi bez povređenog Krauča protiv Bugarske\nPiter Krauč neće moći da pomogne saigračima iz engleske reprezentacije na startu kvalifikacija za Evropsko prvenstvo jer ima problema sa bolovima u leđima.\nKrauč pred odlaskom iz Totenhema\nNapadač Totenhema Piter Krauč mogao bi da napusti Vajt hart lejn kako bi trener Hari Rednap napravio prostora za Luisa Fabijana i Krega Belamija.


Grand festival: Da li je takmičenje regularno !? : Crveni tepih\nStrasti oko četvrtog Grand festivala se ne smiruju – neki učesnici su besni, drugi razočarani plasmanom, a treći se spremaju za finale. Saša Popović je pred početak takmičenja izjavio da je od pristiglih 350 kompozicija, koliko je stiglo na adresu Grand produkcije, 55 ušlo u uži izbor, te da će publici biti predstavljene samo nove do sada neizvođene pesme.\nGrupa “Trik FX” diskvalifikovana jer je svoju takmičarsku numeru “Epidemija” izvela na jednom nastupu i postavila na video kanal You Tube, što nije u skladu sa pravilima festivala.\n“Grupa “Trik FX” je diskvalifikovana jer je takmičarsku pesmu postavila na You Tube i do sada ju je slušao veliki broj ljudi. To je protivno pravilima ovog festivala i svako slično ponašanje biće sankcionisano”, rekao je direktor Grand produkcije Saša Popović pre početka ovogodišnjeg festivala.\nMeđutim, izgleda da ovo pravilo nije važilo za sve učesnike. Pevač Marko Bulat sinoć je na velikoj sceni Granda u Košutnjaku izveo pesmu “Četiri sina”, ali se nama čini da ovo, ipak, nije bilo premijerno izvođenje ove numere. Da, da neki su je čuli dok ju je pevao u studiju, takmičari i novinari na generalnoj probi, a većina gledalaca sinoć u direktnom televizijskom prenosu. Ipak, mnogi su ovu pesmu slušali i uz nju se ludo provodili na Markovom nastupu u jednoj diskoteci još pretprošle zime. Naime, “live” verzija pesme “Četiri sina” i snimak sa Bulatovog nastupa postavljena je na You Tube još 9. februara 2011. godine i snimak je pogledan oko 4.600 puta. Možda to nije dovoljan broj pregleda za diskvalifikaciju?\nPodsetićemo, pesma “Epidemija” grupe “Trik FX” na ovom kanalu je neposredno pred diskvalifikaciju imala oko 3.000 pregleda.


PKFBiH i Pobjeda u Wolfsburgu: Volkswagen obećao podršku bh. kompanijama – Senzor.ba\nPKFBiH i Pobjeda u Wolfsburgu: Volkswagen obećao podršku bh. kompanijama\nNa poziv InovativCampus tima, iz Wolfsburg AG-a, predstavnici Privredne komore FBiH i kompanije “Pobjeda” Tešanj, članice odbora Grupacije automobilske industrije (GAI), prisustvovali su prvom ovogodišnjem “CampusTreff” događaju, koji se organizira kvartalno za predstavnike kompanija koje svoje urede imaju u Inovativnom Centru – Forum Autovision-u.\nDogađaj je održan u prostorijama MarktHalle, na temu #WolfsburgDigital, cjelogodišnje postavke koncipirane kao “pop up” događaj. Pored navedenih, druženju su prisustvovali i predstavnici departmenta Wob AG-a, kao i predstavnici kompanija koje rade direktno sa Wob AG-om.\nTokom prezentacije na temu digitalizacije, gdje su se predstavili eminentni stručnjaci iz oblasti digitalizacije u raznim oblastima djelovanja, i druženja poslije održane prezentacije, također se razgovaralo o aktuelnoj problematici “dizel afere”, kao i pogledima Volkswagen-a na automobilsku industriju u bližoj i daljoj budućnosti, te njihovim zahtjevima i očekivanjima od sadašnjih i budućih dobavljača.\nTakođer, sa posebnim akcentom se razgovaralo i o neophodnom prelasku sa trenutno važećeg standarda ISO/TS 16949:2016 na IATF 16949:2018, koji je potrebno završiti do početka mjeseca septembra tekuće godine, te o problemima sa kojima bi se kompanije mogle susresti ukoliko se ne izvrši neophodna recertifikacija. Tom prilikom, direktno je ponuđena pomoć od strane Wob AG-a, na način stavljanja na raspolaganje svojih stručnjaka-auditora tokom procesa certifikacije odnosno recertifikacije kompanija.\nTokom sastanka održanog u uredu Grupacije automobilske industrije u Forum Autovision-u, sa predstavnikom Automotive Support Agency, razgovaralo se o trenutnim problemima s kojima se susreće automobilska industrija, te vidovima podrške koju Volkswagen AG može pružiti bh. kompanijama involviranim u automobilskoj industriji.\nGradačac dobija centar za dokvalifikaciju i prekvalifikaciju nezaposlenih


Srpski mediji priznaju Kosovo?\nРубрика: Политика, Актуелно Аутор: новинарство 765 пута прочитано Датум: 9.03.2009 Одштампај\nŠokantni propusti prolaze bez reakcije države. Da su pojedini srpski mediji potpuno nezainteresovani za očuvanje Kosova i Metohije u okviru Srbije, verovatno najbolje govori vest državne agencije Tanjug, koju je bez ikakvih izmena prenela TV B92.\nNaime, u tekstu o hapšenju Albanaca na Kosmetu, koji su se bavili trgovinom oružjem redakcija Tanjuge bez problema je prenela saopštenje “Kosovske policije”, u kome piše: Istražioci Odeljenja protiv organizovanog kriminala, uz podršku specijalnih jedinica, uhapsili su petoro “državljana Kosova” i jednog državljanina Albanije.\nS obzirom na ovakav izveštaj, postavlja se pitanje da li agencija Tanjug priznala jednostrano i nelegalno proglašenu nezavisnost Kosova mimo volje građana i vlasti Srbije, ili su jednostavno naseli na provokaciju u saopštenju iza koga stoji “Ministarstvo unutrašnjih poslova Kosova”.\nDa se ne radi o slučajnosti, sigurno govori i oglas “Kosovske agencije za privatizaciju” koji je pre nekoliko dana objavio beogradski dnevni list “Blic”. Marketingu ove novine očigledno nije smetalo što na vrhu pomenutog oglasa stoji grb lažne države Kosovo i natpis “Republika Kosovo”. Interesantno je da je u spornom oglasu objavljen spisak ljudi koji imaju pravo na dobit od privatizacije prištinske firme “Ramiz Sadiku”, uz informaciju da građani za sve žalbe mogu da se obrate “Vrhovnom sudu Kosova”!\nDa je u srpskoj državi sve moguće pokazuje i neodgovorno ponašanje državnih organa jer nisu našli za shodno da reaguju i pozovu na odgovornost medije, koji sve češće Kosovo tretiraju kao “susednu državu” i tako direktno krše Ustav Srbije.\nM. SIMIŠIĆ; VESTI, 08.03.2009\n« « Претходне вести: Mitropolitova hula na Sveto Jevanđelje i propagiranje globalizma\nНаредне вести: Rusija sprečila pogrom » »


“Savski nasip”: Šapić se nije pojavio na ugovorenom sastanku – Gerila\nGerila > Politika > “Savski nasip”: Šapić se nije pojavio na ugovorenom sastanku\nobjavljeno na Mar. 01, 2018 u 12:27 pm 01/03/2018\nAleksandar Šapić, predsednik opštine Novi Beograd, jutros se nije pojavio na sastanku sa predstavnicima udruženja Savski nasip, koji se bore za zaustavljanje divlje gradnje na ovom delu Novog Beograda.\nŠapić je optužio ljude iz Savskog nasipa da beže od razgovora sa njim i da su to činili i prethodnog leta. Međutim, kada su se građani uredno prijavili jutros u 7:30 i čekali Šapića da stigne na sastanak, on se sve do podneva nije pojavio!\nOčigledno je da se predsedniku opštine Novi Beograd i kandidatu za gradonačelnika baš ne mili da se nađe oči u oči sa članovima ovog udruženja. Razlog tome je što je Šapić izjavljivao da je porušio sve nelegalne objekte koje je mogao da sruši na Nasipu, a ljudi iz Udruženja kažu da imaju dokumente kojima mogu da potvrde suprotno!\njer nas @acasapic danima optužuje da bežimo od razgovora sa njim,\nda iznosimo laži, da smo…\nNastavljamo dalje👊✊❤ pic.twitter.com/HzBSZIIef5\n— Savski nasip (@savski_nasip) March 1, 2018\nŠapić izgleda nije mogao da odvoji malo vremena za svoje sugrađane i komšije sa Novog Beograda koji razmišljaju drukčije od njega.\nTagovialeksandar šapićbeogradbeogradski izbori 2018nelegalna gradnjanovi beogradpobegao sa sastankašapićsastanaksavska obalasavski nasip


Šta je utvrdila istraga o smrti Banjalučanina Dragana Miletića? - mojKontakt portal - Radio Televizija Kontakt\nSmrt Dragana Miletića iz Banjaluke je nasilna i nastupila je usljed krvarenja ispod tvrde moždane opne, a koje povrede nastaju udarcem ili udarcima tupotvrdog povrednog sredstva (šaka i slično), saopšteno je iz Okružnog javnog tužilaštva (OJT) Banjaluka.\n“Prema dostavljenom obdukcionom zapisniku smrt Dragana Miletića je nasilna i nastupila je usljed krvarenja ispod tvrde moždane opne a koje povrede nastaju udarcem/udarcima tupotvrdog povrednog sredstva (šaka i slično). Tužilaštvo je formiralo predmet i u okviru istog biće sprovedena istraga i utvrđene sve činjenice i okolnosti pod kojima su nastale povrede”, navodi se u saopštenju.\nIz Policijske uprave Banjaluka kazali su tada da je D.M. iz Banjaluke, uhapšen zbog sumnje da je udario S.Ć. iz Kozarske Dubice, zatim nožem u grudi ubo D.S. iz Banjaluke u ugostiteljskom objektu u ovom gradu, javljaju Nezavisne.


Delegacija Grada Beograda doputovala na Hilandar\nTanjug 22. septembra 2021. 08:30\nSVETA GORA – Delegacija Grada Beograda, predvođena zamenikom gradonačelnika Goranom Vesićem, doputovala je jutros na Svetu Goru, gde će u manastiru Hilandar razgovarati o formalnoj saradnji tog manastira i Grada Beograda.\nVesić je na svom Fejsbuk profilu napisao da je na Svetu Goru doputovao sa pomoćnikom gradonačelnika Andrejom Mladenovićem i gradskim urbanistom Markom Stojčićem.\n“Danas i sutra boravimo u manastiru Hilandar na poziv bratstva manastira i igumana Metodija. Razgovaraćemo sa igumanom Metodijem o formalnoj saradnji Grada Beograda sa manastirom Hilandar”, naveo je Vesić.\nIstakao je da je ovogodišnja božićna poseta predsednika Srbije Aleksandra Vučića manastiru Hilandar pokazala da Srbija stoji iza svog manastira na Svetoj Gori i velike svetinje Srpske pravoslavne crkve.\nNa predlog predsednika Vučića donosi se Zakon o očuvanju kulturnog i istorijskog nasleđa manastira Hilandar, naveo je Vesić i naglasio da će taj zakon biti najznačajnija pomoć srpske države tom manastiru posle 1900. godine kada je kralj Aleksandar Obrenović potpisao sporazum sa Srpskom pravoslavnom crkvom o finansijskoj pomoći Hilandaru na osnovu koga su plačeni dugovi manastira pa je tako ostao srpski.\n“Zakon koji će Srbija usvojiti omogućiće Gradu Beogradu da pomaže manastir Hilandar. Kako će ta pomoć da izgleda razgovaraćemo sa igumanom Metodijem”, dodao je Vesić.\nGladna porodica U AvganistanU prodala bebu za petsto dolara\nRazgovaraju dva čobana:\n- Drago mi je što ste ti i žena rešili problem bračnog trougla. Kako ste uspeli?\n- Pa, pojeli smo ovcu!


Popuštanje mera: Otvaraju se zanatske radnje i pijace\nVlada Srbije donela je odluku o ublažavanju određenih mera u vezi sa sprečavanjem širenja virusa Covid 19.\nOd 21. aprila dozvoljen je rad poslodavcima iz oblasti pružanja usluga, poput auto-mehaničarskih i vulkanizerskih radnji, obućara, krojača, hemijskih čišćenja, škola za obuku vozača, kao i poslodavcima iz oblasti trgovine na malo – knjižare, trgovci motornim vozilima, biciklima, nautikom, tehničkom robom, građevinskim materijalom.\nZelene pijace (na otvorenom i zatvorenom prostoru) ponovo se otvaraju uz obaveznu primenu svih mera zaštite protiv širenja koronavirusa.\nVlada je pozvala i poslodavce u oblasti građevinarstva (visokogradnja i niskogradnja) da nastave rad u punom kapacitetu radom od 21. aprila. Svi poslodavci su u obavezi da radnicima obezbede zaštitna sredstva (maske, rukavice i dezinfekciona sredstva) i rad se mora obavljati uz poštovanje socijalne distance. Poslodavci su dužni da izrade poseban plan mera rada tokom vanrednog stanja, dok su zaposleni u obavezi da to poštuju.\nOd januara novi propisi o kvalitetu i ispravnosti namirnica\n"Gradske pijace" linearno podigle cene za pet odsto\nKrastavac na prvom mestu po obimu trgovanja\nMihajlović: Zanatlijama taksa za ozakonjenje 5.000 dinara


NSinfo: Obuka za 200 programera u Novom Sadu\nObuka za 200 programera u Novom Sadu\nKancelarija za IT i e-Upravu pozvala je danas obrazovne institucije, nevladine organizacije, institute, klastere i preduzeća da se prijave\nza izvođenje obuka u Beogradu, Novom Sadu i Nišu za prekvalifikovanje 900 građana u IT sektoru.\nKonkurs koji Kancelarija organizuje i sprovodi kroz program Ujedinjenih nacija za razvoj u Srbiji (UNDP), biće otvoren do 20. novembra 2017. godine, a detalji konkursa dostupni su na veb stranici www.rs.undp.org.\nOvo je nastavak uspešnog pilot projekta u okviru koga je od početka godine obučeno 100 polaznika, kako bi kao junior programeri pronašli posao u IT sektoru. Program, koji je dao odlične rezultate, pokrenut je na predlog Ministarskog saveta za informacione tehnologije i inovaciono preduzetništvo, kojim predsedava predsednica Vlade RS Ana Brnabić.\n„Program su do sada prošli polaznici različitih starosnih kategorija i obrazovnih profila – od ekonomista i pravnika, do ljudi zaposlenih u ugostiteljskim delatnostima. Intenzivna obuka pobudila je veliku zainteresovanost, pa je tako prisustvo na predavanjima premašilo 90 odsto. Zahvaljujući neverovatnoj posvećenosti svih učesnika u projektu, nekoliko polaznika je već uspelo da pronađe posao u IT sektoru dok je najveći broj dobio stručne prakse koje će im pomoći da steknu i praktično radno iskustvo“, kaže Mihajlo Jovanović, direktor Kancelarija za IT i e-Upravu.\nJovanović dodaje da ovaj projekat ima ogroman potencijal – mogao bi znatno da utiče na smanjenje stope nezaposlenosti, kvalitetnije kadrove u IT-u i razvoj kompetencija u programiranju.\nDo kraja godine u Beogradu će biti obezbeđena obuka za 550, u Novom Sadu za 200, Nišu 100, i u ostalim gradovima za 300 polaznika. Kada je reč o sadržaju kurseva, 400 mesta biće opredeljeno za Java programski jezik, 400 za Java Script, 300 za PHP, po 200 za .Net i C, dok će za kurseve na kojima će se učiti neka druga tehnologija biti opredeljeno 300 mesta.\nKancelarija za informacione tehnologije i elektronsku upravu poziva građane da se, najkasnije do 5. novembra prijave za učešće u drugoj fazi programa prekvalifikacija na https://www.itobuke.rs/prijavni-formular/, a pravna lica da učestvuju u raspisanom konkursu, kao i da za sve dodatne informacije – uslove, potrebnu dokumentaciju i način prijave – posete sajt itobuke.rs.\nPodsetimo, program prekvalifikacija za IT sektor kreiran je na osnovu istraživanja koje je Ministarstvo državne uprave i lokalne samouprave pokrenulo zajedno sa Infostudom u januaru, a čiji rezultati su pokazali da 118 IT kompanija planira da u narednih godinu dana zaposli čak 961 junior programera.\n... ap vojvodina, edukacija, it, Novi Sad, posao, programiranje, srbija


U sred kosmetske krize, ministar odbrane Srbije Dragan Šutanovac boravio je u poseti Sjedinjenim Američkim Državama. Sudeći prema pisanju američke vojne štampe, tamo je izjavio tek da je Vojska Srbije visokoprofesionalizovana, da je pod civilnom kontrolom i da je, pored SPC, ostala institucija u koju građani imaju najviše poverenja. Uz to, ponovio je i da, kada je NATO u pitanju, Srbija treba da gleda napred, a ne u prošlost.\nIsto tako, ministar Šutanovac izjavio je da su srpski oficiri nedavno bili prosto opčinjeni NATO komandom u Napulju i da većina njih jedva čeka da primeni NATO standarde u svojim jedinicama. Verovatno kao što bi s početka 1941. bili oduševljeni organizacionim detaljima komande Vermahta u Berlinu!\nNa žalost, stvarnost demantuje ministra Šutanovca. Uslov za isporučenje generala Ratka Mladića Haškom Tribunalu danas deluje kao dečja igra, u poređenju sa uslovom da Srbija uspostavi dobrosusedske odnose sa Kosovom koje je pod NATO kontrolom, a onda, izvesno, da pristane na nove vidove nadgledanih autonomija u Raško-polimskoj oblasti, Vojvodini, Preševskoj dolini i možda čak u istočnoj Srbiji.\nVojska Srbije, koju je ministar Šutanovac u SAD opisao kao instituciju od poverenja, unapred je izjavom svog vrhovnog komandanta odbila da brani svoj narod i teritoriju na Kosovu i Metohiji. To je danas vojna sila simboličnog vojnog potencijala, svedena na rang divizije iz Prvog svetskog rata, čiji ministar u izjavi datoj nakon povratka iz Amerike kaže da borbenu gotovost uopšte nije ni podizala, jer ne postoje informacije da bilo ko sprema aktivnosti uperene protiv države i vojske.\nProsto je neverovatno da niko iz vojnog vrha Republike Srbije proteklih nedelja nije gledao televizijski program. Ako akcija specijalne albanske jedinice ROSU nije ugrozila državljane Srbije na severu Kosova i Metohije, onda je Vojska Srbije zaista respektabilana vojna sila kojoj građani neograničeno veruju, a ne prosto-proširena divizija usmerena na međunarodne misije, pre nego na zaštitu svojih državljana.\nIpak, mene lično najviše zabrinjava izjava ministra Šutanovca objavljena u internet izdanju lista Politika 16. juna. On je rekao da je njegovo ministarstvo sada model za izgradnju civilnih institucijau Srbiji, da je steklo poverenje vojske i civila i da su uz pomoć kampanje NATO, koju su podržavale SAD, okončani ratovi na Balkanu devedesetih godina (http://www.politika.rs/rubrike/Drustvo/t50923.lt.html).\nAko me sećanje dobro služi, u svim prilikama devedesetih godina, NATO je intervenisao u korist srpskih neprijatelja. Bilo na području Republike Srpske Krajine, kada su američki oficiri i vojni eksperti obučavali Hrvatsku vojsku, a NATO avijacija bombardovala srpske položaje, bilo u Republici Srpskoj u više navrata i u SR Jugoslaviji u proleće i leto 1999. godine.\nAko je NATO tada doprineo okončanju ratova, doprineo je pre svega toga srpskom povlačenju iz Dalmacije, Like i drugih delova RSK, zapadne Bosne i Kosova i Metohije i groznim egzodusima stanovništva.\nMnogi u Srbiji posetu ministra Šutanovca Sjedinjenim Američkim Državama doživljavaju pre kao početak vlastite promocije u trci za uticaj unutar DS-a, nego kao potez koji će državi Srbiji pomoći da prevlada kosmetske i evroatlantske izazove.\nTome u prilog govori i izveštaj u dnevniku Danas, pod naslovom „Šutanovac osvaja podršku“. List citira američki vojni magazin „Stars end stajps“ („Zvezde i pruge“), koji piše da „Šutanovac osvaja važnu podršku u međunarodnim krugovima, potpisujući sporazume o saradnji u oblasti odbrane sa širokim spektrom zemalja, ukupno 55 njih, od Kuvajta do Austrije“. „S njim“, piše dalje američki magazin, „želeli su da razgovaraju potpredsednik SAD Džo Bajden i državna sekretarka Hilari Klinton prilikom njihovih poseta Beogradu“.\nOtići u epicentar državnog potresa najkatastrofalnijih posledica i baviti se pritom estetikom medijskog nastupa, kao što je besmislica da građani veruju u vojsku koja ih ne brani, velika je državna sramota Srbije. Baš kao što je sramota što je 300 srpskih oficira i podoficira prošlo obuku u vojsci SAD, koja je ubijala decu i civile 1999. godine. Možda je došlo vreme da se srpski oficiri zapitaju jesu li i za moralne NATO standarde, pored formacijskih.


„Ništa bez žena” – osmomartovska akcija davanja krvi u Institutu za transfuziju krvi Srbije\nU dobrovoljnom davalaštvu krvi devojke i žene volonteri Crvenog krsta čine 55% svih volontera u ovoj oblasti . Samo u 2018. godini u promociji davalaštva aktivno je bilo 1.780 volonterki Crvenog krsta. Edukovane mlade volonterke Crvenog krsta ulažu svoje vreme i znanje u promociju, regrutovanje i zadržavanje davalaca krvi, ali i same redovno daju krv.\nIz ovog razloga, ali i zbog njihove nesebičnosti sa kojom svakodnevno potpuno ravnopravno učestvuju u izgradnji jednog boljeg i lepšeg sveta, Crveni krst Beograda zajedno sa Institutom za transfuziju krvi Srbije na Međunarodni dan žena organizovao je celodnevnu akciju dobrovoljnog davanja krvi pod nazivom „Ništa bez žena”.\nOva akcija, u prostorijama Instituta, u potpunosti je posvećena damama, pa je za ovaj povod upriličena vrlo interesantna atmosfera. Dame koje redovno daju krv pomalo su možda bile i iznenađene atmosferom koja ih je ovog jutra zatekla u prostorijama Instituta za transfuziju krvi.\nUz prirustvo mladih i nasmejanih volonterki Crvenog krsta Beograda dame koje su na današnji dan došle da dobrovoljno daju krv, sačekalo je cveće, baloni, veoma prijatna i razdragana atmosfera, ali i fotografisanje sa za ovu priliku specijalno napravljenim ramom Crvenog krsta, kao i prigodni pokloni. Sve pripadnice lepšeg pola posebno je oduševilo pojavljivanje gitariste koji ih je zabavljao dobro poznatim i njima omiljenim numerama.\nCrveni krst i Institut za transfuziju krvi naročito su se potrudili da se na ovaj dan žene koje redovno daju krv osećaju što bolje i prijatnije, a sam naziv akcije ističe i poruku koji smo ovom prilikom želeli da pošaljemo: Ništa bez žena, jer je zaista tako.\nOstanite, lepe, zdrave, nasmejane i humane - jer ništa bez ŽENA!


Nezadovoljni radnici JKP Vodovod razgovarali sa opštinskim rukovodstvom\nGlavna tema razgovora bila je mogućnost da radnici primaju zarade, jer je račun blokiran\nPalanka ima problem vodosnadevanja, a glavni problem radnika JKP Vodovod je kako da prime svoje plate, jer je račun Vodovoda u blokadi od jula 2014. godine, prvenstveno zbog duga za utrošenu električnu energiju. Nezadovoljni radnici su razgovarali sa opštinskim rukovodstvom, a glavna tema bila je iznalaženje mogućnosti da u narednom periodu dobijaju svoje prinadležnosti, uprkos blokadi računa.\nSa radnicima su razgovarali Petar Milić, predsednik Opštine, njegov zamenik Ivan Gajić, predsednik SO Vladan Vuković i sekretar Sladjana Mrvović.\nPosle jednosatnih razgovora i pregovora, u velikoj sali SO, zaključeno je da u ovom trenutku ne postoji zakonski način da se zarade isplaćuju, jedino putem takozvane asignacije, što ne zadovoljava zahteve radnika.\nZato će se intenzivirati razgovori i kontakti sa resornim Ministarstvima i Vladom Srbije, upućivaće se dopisi, da bi se došlo do alternativnog načina da se izadje u susret problemima JKP Vodovod. Pre svega, oko eventualne deblokade računa ili alternativnog načina za isplate prinadležnosti\nI radnici i čelnici lokalne samouprave su izrazili nadu da će republički organi imati razumevanja za velike probleme, u kojima se ovo javno- komunalno preduzeće nalazi.


Priština: Za kašnjenje u sprovođenju sporazuma kriv Beograd\nVlada Kosova izražava zabrinutost zbog nesprovođenja Briselskog sporazuma, a glavni krivac zbog kašnjenja u sprovođenju obaveza je Beograd, kažu kosovski zvaničnici. Na poslednjoj rundi dijaloga uočen je nedostatak političke volje u tom pogledu, dodaju oni.\nEnver Hoxhaj, kosovski ministar spoljnih poslova koji u New Yorku prisustvuje redovnoj sednici Saveta bezbednosti UN-a o Kosovu, u izjavi za Radio Slobodna Evropa je kazao da Sporazum otvara novo poglavlje u odnosima Kosova i Srbije, ali, kako bi do toga i došlo Sporazum se mora sprovesti u onoj formi u kojoj je postignut.\n„Postoji nedostatak političke volje u Beogradu kako bi došlo do sporovđenja sporazuma o noromalizaciji odnosa Kosova i Srbije, a istovremeno nema volje da se postigne sproazum u oblastima energetike i telekomunikacija, dve oblasti o kojima se razgovara već dve godine u sklopu tehničkog dijaloga“, kazao je Hoxhaj.\nHoxhaj je takođe naveo da je krajnje vreme da EU kao posrednik u dijalogu zauzme jasan stav kako bi Beograd demonstrirao volju, sproveo Sporazum i postigao ostale sporazume o pitanjima o kojima se već duže vreme razgovara.\nKosovski analitičar Azem Vllasi smatra da je dijalog Kosova i Srbije skliznuo u proces kojemu se ne vidi kraj. Dok Srbija novim zahtevima koči proces i komplikuje izlazak Srba na izbore, kosovska strana nastavlja da stavlja do znanja Srbiji koliko je ovaj proces važan, i tako joj daje šansu da se meša u unutrašnje poslove Kosova.\nVllasi u razgovoru za RSE navodi da je dijalog u Briselu proizveo rezultate ali samo na papiru, time što su potpisani 'neki' sporazumi. Međutim, ono što je glavno, a to je implementacija, nije ni počelo.\nJedino su zakazani lokalni izbori, i to za izgledima da Srbi sa severa pristanu da učestvuju na njima. Međutim, kaže Vllasi, novi zahtevi koji stižu iz Beograda ometaju ovaj proces i komplikuje izlazak Srba na severu.\n„Razgovor je već skliznuo u proces kojemu se ne vidi kraj. Ako se imaju u vidu početne pozicije, a to je da je Kosovu trebao dijalog da bi povratio suverenitet nad delovima Kosova, onda je Kosovo ušlo u taj dijalog nadajući se rezultatima. Sa strane Srbije, taj dijalog je bio prihvaćen zbog evropskog puta. Pre godinu dana, kao uslov da razgovori proizvedu neki rezultat, Srbija je bila dobila status kandidata. Sada u nastavku, jedan od važnijih uslova je da dobije datum pristupnih pregovora, i to je Srbija dobila. Prema tome, sada je očekivati da na srpskoj strani neće biti volje da se implementiraju ti sporazumi. To su te okolnosti koje mogu da zakomplikuju dalji proces“, kaže Vllasi.\nOn dodaje i da je kosovska strana ovom procesu pristupila politički prilično amaterski, odnosno, ona govori o rezultatima i o velikoj važnosti ovog sporazuma za Kosovo, i time daje nadu i šansu srpskoj strani da stalno postavlja nove zahteve.\n„To je dakle greška sa kosovske strane, i ne vidi se kraj ustupcima koje kosovska strana čini jer je stavila do znanja srpskoj strani da joj je jako stalo do toga - da taj proces uspe ma kakve zahteve postavila srpska strana. Sada je srpska strana to uvidela, porasli joj apetiti, i eskalira sa zahtevima. Ovo na primer oko dizajna glasačkog lista izgleda bezazelno, ali ako će srpska strana da se meša u to kako će izgledati glasački listići, to je direktno mešanje u unutrašnje stvari Kosova. Drugo, sa naše strane, izjave zvaničnika i iz pozicije i opozicije... Neki već stavljaju do znanja da može i tu i u svakom drugom pogledu mogu da se čine ustupci samo da Srbi izađu na izbore. Dakle, stalno stavljanje do znanja srpskoj strani da smo mi Kosovari spremni na nove i još više ustupaka, to može da zakomplicira stvar, i u tome je onda greška na našoj strani a ne samo na srpskoj“, navodi on.\nVllasi ističe i da Brisel ne može da spreči nikoga na ustupke ili postavljanje novih zahteva, iz prostog razloga što su na samom početku procesa jasno definisali svoju posredničku ulogu, a ona je takva da se prihvata ono što se strane dogovore\n„Ako je jedna strana spremna na više ustupaka, neka joj bude. Zašto će posrednik, gđa. Ashton da kaže Thaciju: nemojte preterivat sa ustupcima. Ali, posrednička strana neće ni da te primori na ustupke. Prema tome, Brisel, gđa Ashton, prati dinamiku i ponašanj sagovornika, dva premijera. Ko je sposobniji više da nameće svoje zahteve, a druga strana pristane, ona kaže neka vam je sa srećom“, zaključuje Vllasi.\nKosovski analitičari: Glasački listići ipak političko pitanje\nNadgornjavanje oko izbornih listića i druge muke


Pikasova dela prodata za gotovo 110 miliona dolara na aukciji u Las Vegasu - Radio Televizija Novi Pazar\nOctober 24, 2021 Senada Kalic\t179 Views\nDela su u vlasništvu MGM Rizorts (MGM Resorts) bila izložena u restoranu Pikaso hotela Belađo u Las Vegasu, prenosi Bi-Bi-Si (BBC).\n“Uprkos destrukciji i teškoćama Drugog svetskog rata, godine između 1940-44 bile su jedne od najbogatijih Pikasovih perioda” navela je aukcijska kuća Sotbi.\nKolekciju je započeo da sakuplja pre 20 godina američki kazino mogul Stiv Vin, bivši vlasnik hotela Belađo. On je takođe bivši direktor Vin Rizortsa ali je napustio to mesto zbog navoda o seksualnim prestupima.\n← Snažan zemljotres pogodio Tajvan\nVučić: Putevi da spoje bošnjački i srpski narod →


Jelena Ostojić , Anica Čakmak\nBeogradski "Pobednik" vraćen je na postolje, ali samo u vidu grafike, da podseća Beograđane na svoje mesto na Kalemegdanu.\n"Delimo sa vama malo večernje atmosfere sa gradilišta. Montiran je privremeni zastor za skelu sa vizualizacijom stuba i skulpture", navedeno je na Tviter profilu "Pobednika".\nPodsećamo, simbol Beograda je, nakon što je 91 godinu "čuvao" prestonicu, 10. oktobra sajlama skinut sa stuba na kom je stajao i odnesen na restauraciju u atelje vajara Zorana Kuzmanovića u Smederevo.\nSpomenik se "borio" sa nizom problema, poput pukotina, prodora vode i rupama od gelera, u njemu se nalazio i osinjak, a ptica koju drži u ruci nije dobro pričvršćena za ostatak skulpture i postojala je ozbiljna opasnost da se obruši.\nPrema planovima, restauracija figure trebalo bi da traje četiri meseca, a pravi povratak na Beogradsku tvrđavu zakazan je za sredinu februara.\nJutarnje gužve: Saobraćaj usporen na Autokomandi i u Takovskoj ulici\nSaobraćaj se ovog jutra usporeno odvija u Ulici Jurija Gagarina, Takovskoj i na Autokomandi, kažu beogradski taksisti.


Lokalni sport - Utorak 18.12.2012 - 10:19\nFudbalska škola FK Vranjska Banja trenutno radi punom parom, zahvaljujći ambicioznim trenerima Aleksandru Antići, koji ima „A“ licencu i Marku Paunoviću.\nAleksandar Antić, nekada poznati fudbaler Dinama, niškog i banjskog Železničara, a potom najmlađi trener u istoriji Dinama, koji je klub vodio u Prvoj ligi, posvećuje maksimalnu pažnju mlađim kategorijama.\n- Imamo odgovarajuće uslove za rad, u letnjem i zimskom periodu.\nPrimenjujemo program prilagođen deci i radimo po najvišim standradima propisanim od FSS.\nNe žurimo, znamo da se napornim, kvalitetnim radom stvaraju i bruse talenti koji će svoju fudbalski sreću potražiti u Banji ili Vranju – kaže Antić.\nFK Vranjska Banja, generacija 2003. godište: Stoje, s leva na desno, Marko Paunović, trener, Filip Anđelković, Nikola Georgijev, Antonio Demirović, Stefan Spasić, Nikola Zlatković, čuče, Jovan Kostić, Veljko Antić, Koni Ristić, Filip Đorđević, Filip Cvetković.


ponedeljak, 29. jun 2020, 00:21\nPosle tromesečne pauze, Redakcija Kulturnog dnevnika nastavlja da prati najznačajnije događaje iz kulture i umetnosti.\nUticaj krize izazvan pandemijom virusa kovid-19 u oblasti kulture je viliki. Tema Kulturnog dnevnika je kako ublažiti negativne efekte i koji su mogući modeli rada institucija kulture u perodu posle kovida.\nGovorimo o ponovnom susretu pisaca i čitalaca tokom manifestacije "Noć knjige". U fokusu emisije su i čitaoci stripa koji nisu imali razumevanje za glavnog junaka novog strip-serijala "Crno kao noć, crveno kao krv".\nU Kulturnom dnevniku govorimo o izložbi "Refleksije našeg vremena" na kojoj je Muzej savremene umetnosti predstavio akvizicije, odnosno otkupljena umetnička dela tokom poslednjih 25 godina. Vodimo vas u Luvr, gde se obavljaju poslednje pripreme za ponovno otvaranje tog muzeja, čija će poseta, po procenama uprave, biti smanjena za čak 80 odsto.\nGost Kulturnog dnevnika je akademik Ljubomir Simović, čija je drama "Putujuće pozorište Šopalović" posle 35 godina ponovo postavljena na sceni Jugoslovenskog dramskog pozorišta, a nedavno je objavljena i nova knjiga, svojevrsna hronika pod nazivom "Odbrana Beograda".


Tanjug 7. avgusta 2018. 11:13\nBEOGRAD – Predsednik LDP-a Čedomir Jovanović u poslednje vreme nije aktivan u radu partije i skupštinskim zasedanjima, jer želi da tako pošalje poruku da politički život ne može više biti isti kao što je bio do sada, niti se političko organizovanje može preslikavati po modelima na kojima su partije napravljene u prošlosti, saopšteno je iz te stranke.\nJovanović je, kažu u LDP-u, razumeo potrebu partije da ima aktivne poslanike u parlamentu, pa je tako ponudio svoj mandat prvom sledećem na poslaničkoj listi, Kenanu Hajdareviću, a on je taj predlog odbio.\nIstiču da Jovanović budućnost vidi u ličnom posvećivanju rešavanju najvažnijih pitanja za ovu zemlju, koje pre svega podrazumeva rešenje kosovskog pitanja i ono, kažu, prevazilazi partijske podele i traži dogovor celog društva i građana.\nSmatra da će pored rešavanja kosovskog problema, budućnost regiona određivati rezultat referenduma u Makedoniji, koji ostavlja prostor da sve zemlje Balkana budu brže integrisane u Evropsku uniju i NATO.\nPitanje BiH i dogovor ljudi koji tamo žive o sopstvenoj perspektivi naredni je korak koji traži angažovanje svih onih koji razumeju koliko ruski uticaj, kroz pitanje Kosova i nerešenih odnosa u BiH, i dalje koči Srbiju na putu bivšeg savezništva sa državama Zapadne Evrope, dodaje se u saopštenju.\nPoručuju da je zbog toga važna Koalicija za mir koju, navode, Jovanović nastoji da okupi i najavljuju da će zbog toga predsednik LDP-a uskoro posetiti i Skoplje.\n„Ono što je jedino važno za države u okruženju je trajni mir, i to je nešto što i Srbija traži, u promenjenim političkim odnosima koji su nužni“, navodi se u saopštenju.\nIstiču da je Koalicija za mir Jovanovićev odgovor na politički život, bez želje da od toga pravi predizborni projekat.\nU LDP-u zaključuju da građani nisu od 2014. godine razumeli šta ta stranka radi, te da će od septembra biti prilika da se o tome razgovara uz drugačiji pristup.


Korona virus: U Srbiji manje ljudi ispred kovid ambulanti - Velika Britanija u recesiji prvi put posle 11 godina - Istočne VESTI\nNa respiratorima se nalazi 95 pacijenata, što je najmanji broj od 5. jula, piše RTS. Najmlađi đaci u Srbiji od 1. septembra će moći da pohađaju nastavu u školama.\nMere zabrane kretanja u borbi protiv korona virusa gurnule su Veliku Britaniju u recesiju, a privreda je pretrpela najveći udar između aprila i juna. Zabeležen je ekonomski pad od 20,4 odsto u odnosu na prva tri meseca ove godine.\nFrancuski premijer Žan Kasteks rekao je da je zemlja išla u pogrešnom smeru u prethodne dve nedelje, zbog čega je Vlada bila primorana da uvede nove mere. U utorak se broj novozaraženih skoro udvostručio u odnosu na ponedeljak – sa 785 na 1.397.\nU svetu je do sada registrovano više od 20,3 miliona zaraženih, umrlo je više od 742.000 ljudi, dok se 12,6 miliona oporavilo, pokazuju podaci Džons Hopkins univerziteta.\nEpidemiolog Branislav Tiodorović rekao je da se planira uvođenje obaveznog PCR testa i izolacija od 14 dana za strance koji dolaze u Srbiju. O tome će se diskutovati na sledećoj sednici Kriznog štaba ove nedelje.\nOdlukom Kriznog štaba, od 1. septembra učenici od 1. do 4. razreda školsku nastavu će pohađati u prepodnevnoj smeni, dok će stariji razredi kombinovati odlazak u školu i onlajn nastavu.\nUporedo sa časovima u školi, počeće i nastava na daljinu za osnovce, a roditeljima će biti ostavljen izbor da li će decu da šalju u učionice ili će nastavu da prate od kuće.\nKako navodi ministar prosvete Mladen Šarčević, provera znanja i ocenjivanje obavljaće se isključivo u školi.\nŠarčević je dodao da je preporuka da đaci nižih razreda osnovne škole, naročito prvog, krenu od 1. septembra u školu zbog socijalizacije i prilagođavanja na školsku sredinu.\nDirektorka respiratorne kovid ambulante Doma zdravlja u Subotici Ivanka Beoković rekla je RTS-u da se broj pacijenata u ovom gradu prepolovio.\nDr Aleksandar Stevanović, direktor Doma zdravlja Palilula, rekao je da već sedam dana zaredom manji broj ljudi dolazi u kovid ambulantu.\nZamenica direktora instituta Batut i epidemiološkinja Darija Kisić Tepavčević potvrdila je da se situacija stabilizuje na području čitave zemlje i da su dobri brojevi rezultat poštovanja preventivnih mera.\nVelika Britanija zvanično je pala u recesiju prvi put posle 11 godina, zbog posledica pandemije\nBroj zaraženih raste širom Evrope, a evropski zvaničnici pozivaju na više opreza\nFrancuska beleži i do 2.000 slučajeva zaraze dnevno, dok je pre tri nedelje taj broj bio 1.000, rekao je francuski premijer Žan Kasteks\nU Španiji je „kritična situacija" zbog najviše stope rasta broja zaraženih u Evropi, kažu stručnjaci\nMeđunarodni stručnjaci sumnjaju u efikasnost vakcine protiv korona virusa koju je registrovala Rusija\nBosna i Hercegovina – 14.961 potvrđena slučaja\nDo sada je preminulo 453 pacijenta, a oporavilo se 8.709.\nCrna Gora – 3.748 potvrđenih slučajeva\nTrenutno su aktivna 1.119 slučaja, a preminulo je 71 osoba.\nSlovenija – 2.303 potvrđena slučaja\nTrenutno je aktivan 188 slučaj zaraze, a do sada je preminulo 129 ljudi.\nŠpanija beleži najveću stopu rasta broja zaraženih u Evropi.\nAnaliza zvaničnih brojki koju je objavila novinska agencija AFP pokazuje da se dnevno u toj zemlji zarazi 4.923 ljudi.\nBroj novozaraženih je veći nego u Britaniji, Francuskoj, Nemačkoj i Italiji.\n„Kritično je u ovom trenutku", rekao je Salvador Macip, stručnjak za zdravstvene nauke na katalonskom univerzitetu Open.\nSkepticizam oko ruske vakcine protiv korona virusa raste, jer zdravstevni stručnjaci u inostranstvu sumnjaju u njenu delotvornost.\nPredsednik Rusije Vladimir Putin iznenadio je zdravstvenu zajednicu kada je u utorak objavio registraciju vakcine posle manje od dva meseca testiranja.\nPutin je vakcinu nazvao prvom u svetu, na šta je američki ministar zdravlja Alek Azar rekao da razvoj vakcine „nije trka" i da su bezbednost i efikasnost važniji nego brzina.\nDoktor Entoni Fauči, vodeći američki stručnjak za zarazne bolesti, rekao je da ozbiljno sumnja u rusku vakcinu.\n„Nadam se da su Rusi dokazali da je vakcina bezbedna i efikasna", rekao je za ABC njuz.\nAmerika ima svoj program kojim razvija vakcinu protiv Kovida-19, operaciju „Vorp Spid".\nCilj programa je da proizvede 300 miliona doza vakcine do januara 2021. godine.\nKritike Rusije stižu i iz Evrope. Nemački ministar zdravlja Jens Špan upozorio je da da bi bilo opasno „vakcinisati milione", ukoliko vakcina nije uspešno testirana.\nU Australiji je u jednom danu od posledica korona virusa preminula 21 osoba.\nNovi slučajevi preminulih zabeleženi su u državi Viktorija, u kojoj je proglašeno stanje katastrofe.\nU Francuskoj broj zaraženih raste, što kod Francuza budi strah od veće zaraze.\nFrancuski premijer Žan Kasteks je svestan da je broj oboleli od Kovida-19 veći.\n„Epidemiološka situacija koju pomno pratimo se pogoršava: imamo 2.000 novih slučajeva dnevno, hiljadu više nego pre tri nedelje", rekao je Kasteks.\nPrema poslednjim podacima, broj novozaraženih je 1.397, a preminulih 14. Ukupan broj zaraženih u Francuskoj je 239.355, a preminulih 30.328.\nPoput drugih zemalja i Francuska uvodi restriktivne mere, kako bi „zaravnili krivu".\nSUZBIJANjE LARVI KOMARACA NA TERITORIJI GRADA ZAJEČARA\nKorona virus: U Srbiji manje ljudi ispred kovid ambulanti, preminulo još šest osoba - Velika Britanija u recesiji prvi put posle 11 godina


RTCG - Radio Televizija Crne Gore - Nacionalni javni servis :: Društvo :: Država će zaustaviti kriminalce\nMARKOVIĆ SIGURAN 16. 09. 2017. 14:51 >> 22:33 9\nDržava će zaustaviti kriminalce\nIako je bezbjednosno stanje u zemlji povoljno, još snažnije će se krenuti u obračun sa organizovanim kriminalnim grupama, za šta će policiji i Agenciji za nacionalnu bezbjednost biti dostupni svi neophodni resursi, istaknuto je na sastanku premijera Duška Markovića sa ministrom unutrašnjih poslova Mevludinom Nuhodžićem i direktorom ANB-a Dejanom Peruničićem.\nNa sastanku je konstatovan napredak u suprostavljanju svim vidovima kriminaliteta kao i rast povjerenja u policiju, ali i zabrinutost zbog djelovanja organizovanih kriminalnih grupa i njihovih međusobnih obračuna.\n"Kriminalci moraju biti zaustavljeni, država će znati kako – zaključeno je", saopštili su iz Vlade.\nSagovornici su kazali da mora biti bolja institucionalna saradnja, kao i da policija nije jedini subjekt koji ima odgovornost i obaveze na tom planu.\n"Ocijenjeno je da kaznena politika nije često preventivna, a da tužilaštva treba da djeluju proaktivnije", navodi se u saopštenju Vlade.\nDuško Marković ANB Mevludin Nuhodžić Dejan Peruničić\nParastos Draži bruka i blam Mitropolije\n18. 07. 2018. 47\n"Priredili ste ljubiteljima fudbala spektakl"\n16. 07. 2018. 2\nZa kvalitetno snabdijevanje strujom 80 miliona


U Sportskom centru Fudbalskog saveza Srbije, u Staroj Pazovi, u ponedeljak i utorak, 12. i 13. avgusta 2019. godine, održani su seminari delegata i sudija Vojvođanskih fuddbalskih liga “Sever”, “Jug” i “Istok”.\nSeminare je otvorio generalni sekretar Fudbalskog saveza Vojvodine Miodrag Cvijić koji je delegatima i sudijama poželeo uspešan rad i uspešnu sezonu uz želju da delovanjem doprinose regularnosti takmičenja.\nUz generalnog sekretara otvaranju seminara prisustvovao i Milorad Vujačić, predsednik Komisije za unapređenje suđenja SOS FSV kao i Komesari za suđenje Srđan Zavišin, Marijan Rodean i Branislav Ćaćić.\nĐorđe Žutić, počasni predsednik Strukovne organizacije sudija FSV, koji je istakao da sudije jesu mlade ali da se od njih očekuje da budu nosioci takmičenja, a da će od Strukovne organizacije i Fudbalskog saveza Vojvodine imati maksimalnu podršku.\nDelegati i sudije su prvo imali proveru zdravstvene sposobnosti kojom su rukovodili doktor Bojan Ćećez i doktor Pavle Maksimović.\nTokom prvog dana sudije su polagale testove fizičke pripremljenosti kojima je rukovodio Milan Radaković, nacionalni fitnes instruktor FSS.\nMiodrag Radaković, predsednik Takmičarske komisije FSV i Komesari za takmičenje Predrag Ratković, Ivica Bošnjak i Zoran Alimpić su do detalja upoznali delegate sa najbitnijim delovima Propozicija takmičenja.\nTokom seminara učesnicima je prezentovana i revizija Pravila fudbalske igre i ujednačavan je kriterijum suđenja gledanjem najnovijeg UEFA video materijala. Ovim delom seminara je rukovodila Komisija za unapređenje suđenja.\nDelegati i sudije su zatim proveravali teoretsku spremnost putem testa.


Mađarska vizija: Orban ruši „evropsko carstvo“, a saveznika vidi u Srbiji - 01.07.2021, Sputnik Srbija\nSrbija je ključ za dešavanja, ne samo na Zapadnom Balkanu, već i značajnom delu Evrope – simbol ishoda i sudbine proširenja Evropske unije. Otuda i eksplicitno... 01.07.2021, Sputnik Srbija\nOvako deklaraciju mađarske vlade u sedam tačaka komentarišu lider Saveza vojvođanskih Mađara Ištvan Pastor i doktorant na Fakultetu političkih nauka Vuk Lazić.Zapadni Balkan, a naročito Srbija unela bi novu energiju u EUVlada mađarskog premijera Viktora Orbana objavila je u hrvatskim medijima tekst u vidu oglasa pod nazivom „O budućnosti Evropske unije“ u kojem se nalazi sedam predloga iza kojih stoji Mađarska. Među predlozima stoji odlučno protivljenje stvaranju „evropskog carstva“, a uz to, zahteva se i da Srbija postane član Evropske unije, preneo je zagrebački „Večernji list“, koji je objavio deklaraciju mađarske vlade.Mađarska je, podseća Pastor, nedavno preuzela predsedavanje Višegradskom grupom, koju, osim nje, čine i Poljska, Slovačka i Češka. Zajedničko ubeđenje ove četiri zemlje je da se EU mora širiti prema Zapadnom Balkanu.Pominjanje Srbije u deklaraciji mađarske vlade može se sagledati u kontekstu sve boljih i intenzivnijih srpsko-mađarskih odnosa, kaže doktorant fakulteta političkih nauka Vuk Lazić – od 2012, kada se srpsko-mađarski odnosi naročito intenziviraju, mađarski interes je postala sve bliža integracija sa Srbijom, kada mađarska podrška srpskim evrointegracijama postaje neupitna.Mađarski zahtev – Evropa tradicionalnih vrednostiSedam tačaka mađarske deklaracije pominju, ne samo „ne“ onome što se naziva „evropskim carstvom“, odnosno, evropskoj superdržavi, za čiju izgradnju, smatraju mađarski zvaničnici, niko u Briselu nije dobio ovlašćenje. Mađarska vlada protivi se uplivu međunarodnih nevladinih organizacija u donošenje odluka unutar EU, poziva na veću angažovanost nacionalnih parlamenata umesto Evropskog parlamenta koji je, kako se navodi, postao sam sebi svrha.Takođe, upozorava se da Evropi preti opasnost od migracija i pandemija i da, ako su zajednički uspesi manji od pojedinačnih, to znači kraj Unije.Ovi stavovi su, prema Lazićevim rečima, očekivani – radi se o pozicijama mađarske vlade prema EU koji su poznati već nekoliko godina.Pastor podseća da je francuski predsednik Emanuel Makron pre oko godinu dana pokrenuo inicijativu o diskusiji o budućnosti EU i, prema njegovom mišljenju, deklaraciju mađarske vlade trebalo bi posmatrati i kao doprinos toj raspravi.Deklaracija i evropski otpor mađarskoj politiciProgramski dokument mađarske vlade objavljen je u trenutku zategnutih odnosa između Budimpešte i ostatka EU kojim se, navodno, diskriminišu homoseksualci. Stvar je otišla dotle da je holandski premijer Mark Rute nazvao mađarsku nedoraslom za članstvo u EU i čak obećao da će je „baciti na kolena“.Pastor karakteriše Ruteov istup kao tragikomičan i ističe da ne može sa sigurnošću da tvrdi da postoje uzročno-posledične veze između deklaracije i trenutnih tenzija na relaciji Mađarska-EU. Ono u šta je siguran, kako kaže, jeste da Mađarska i Mađari nemaju čega da se stide kada se upoređuju sa drugim zemljama i narodima.Lazić je, pak, uveren da je deklaracija jedna vrsta odgovora Briselu.„Do sada, Mađarska je uspevala da nađe modus vivendi sa Briselom, tako da i ove tačke treba sagledati u tom smislu. Nisam siguran koliko će Mađarska imati snage da ih realizuje ili da za njih pridobije podršku za njihovu realizaciju unutar EU, ali one odslikavaju specifičnu i sve samostalniju poziciju Mađarske unutar EU i spram nekih projekata Brisela, koje on naročito favorizuje“, zaključuje Lazić.\nanalize i mišljenja, komentari i analitika, viktor orban, mađarska, region – politika, region (šire), region, politika\n20:35 01.07.2021 (Osveženo: 04:27 26.08.2021)\nSrbija je ključ za dešavanja, ne samo na Zapadnom Balkanu, već i značajnom delu Evrope – simbol ishoda i sudbine proširenja Evropske unije. Otuda i eksplicitno pominjanje Srbije u planu mađarske vlade. Srbija bi u EU unela novu energiju, a srpsko-mađarski odnosi su sve bolji i intenzivniji i Srbija u EU jedan je od glavnih interesa Mađarske.\nOvako deklaraciju mađarske vlade u sedam tačaka komentarišu lider Saveza vojvođanskih Mađara Ištvan Pastor i doktorant na Fakultetu političkih nauka Vuk Lazić.\nVlada mađarskog premijera Viktora Orbana objavila je u hrvatskim medijima tekst u vidu oglasa pod nazivom „O budućnosti Evropske unije“ u kojem se nalazi sedam predloga iza kojih stoji Mađarska. Među predlozima stoji odlučno protivljenje stvaranju „evropskog carstva“, a uz to, zahteva se i da Srbija postane član Evropske unije, preneo je zagrebački „Večernji list“, koji je objavio deklaraciju mađarske vlade.\nMađarska je, podseća Pastor, nedavno preuzela predsedavanje Višegradskom grupom, koju, osim nje, čine i Poljska, Slovačka i Češka. Zajedničko ubeđenje ove četiri zemlje je da se EU mora širiti prema Zapadnom Balkanu.\nPominjanje Srbije u deklaraciji mađarske vlade može se sagledati u kontekstu sve boljih i intenzivnijih srpsko-mađarskih odnosa, kaže doktorant fakulteta političkih nauka Vuk Lazić – od 2012, kada se srpsko-mađarski odnosi naročito intenziviraju, mađarski interes je postala sve bliža integracija sa Srbijom, kada mađarska podrška srpskim evrointegracijama postaje neupitna.\n„Takođe je interesantno kako Mađarska uklapa svoju poziciju, s jedne strane prema EU, gde pravi određeni otklon i, s druge strane, prema Srbiji, koju gura u jedan takav projekat. Tako da je tu na delu kombinacija određenih ideoloških stanovišta i političkog pragmatizma, koji Mađarska baštini i u odnosima prema Srbiji“, navodi Lazić.\nSedam tačaka mađarske deklaracije pominju, ne samo „ne“ onome što se naziva „evropskim carstvom“, odnosno, evropskoj superdržavi, za čiju izgradnju, smatraju mađarski zvaničnici, niko u Briselu nije dobio ovlašćenje. Mađarska vlada protivi se uplivu međunarodnih nevladinih organizacija u donošenje odluka unutar EU, poziva na veću angažovanost nacionalnih parlamenata umesto Evropskog parlamenta koji je, kako se navodi, postao sam sebi svrha.\nOvi stavovi su, prema Lazićevim rečima, očekivani – radi se o pozicijama mađarske vlade prema EU koji su poznati već nekoliko godina.\nPastor podseća da je francuski predsednik Emanuel Makron pre oko godinu dana pokrenuo inicijativu o diskusiji o budućnosti EU i, prema njegovom mišljenju, deklaraciju mađarske vlade trebalo bi posmatrati i kao doprinos toj raspravi.\n„Iz tog razloga ubeđenja su pretočena u tačke bez nekog velikog otvaranja, jer je ovo prvi značajniji doprinos toj javnoj raspravi o budućnosti EU“, kaže Pastor.\nProgramski dokument mađarske vlade objavljen je u trenutku zategnutih odnosa između Budimpešte i ostatka EU kojim se, navodno, diskriminišu homoseksualci. Stvar je otišla dotle da je holandski premijer Mark Rute nazvao mađarsku nedoraslom za članstvo u EU i čak obećao da će je „baciti na kolena“.\nPastor karakteriše Ruteov istup kao tragikomičan i ističe da ne može sa sigurnošću da tvrdi da postoje uzročno-posledične veze između deklaracije i trenutnih tenzija na relaciji Mađarska-EU. Ono u šta je siguran, kako kaže, jeste da Mađarska i Mađari nemaju čega da se stide kada se upoređuju sa drugim zemljama i narodima.\nLazić je, pak, uveren da je deklaracija jedna vrsta odgovora Briselu.\n„Do sada, Mađarska je uspevala da nađe modus vivendi sa Briselom, tako da i ove tačke treba sagledati u tom smislu. Nisam siguran koliko će Mađarska imati snage da ih realizuje ili da za njih pridobije podršku za njihovu realizaciju unutar EU, ali one odslikavaju specifičnu i sve samostalniju poziciju Mađarske unutar EU i spram nekih projekata Brisela, koje on naročito favorizuje“, zaključuje Lazić.


Vredna oprema za mlade fudbalere Napretka -\nMlađe selekcije Omladinskog fudbalskog kluba „Napredak 1929“ iz Aleksinca dobile su na dar tri kompleta sportske opreme, 10 fudbalskih lopti i neophodne rekvizite za trening. Upravi kluba i igračima poklone je predao predsednik Saveza za školski sport opštine Aleksinac Viobran Radisavljević.\n– Našim finansijskom planom opredelili smo izvesna sredstva za klubove koji imaju takmičare školskog uzrasta. OFK „Napredak 1929“ je aplicirao za sportsku opremu i ja izražavam zadovoljstvo što smo eto bili u prilici da ovom klubu sa bogatom i dugom tradicijom na ovaj način pomognemo – kaže Radisavljević koji je svojevremeno prve fudbalske korake učinio baš u ovom sportskom kolektivu.\nNa vrednom poklonu zahvalio je predsednik OFK „Napredak 1929“, Ivan Jovanović.\n– Trenutno imamo šest mlađih selekcija u kojima vredno trenira oko 120 fudbalera. Pioniri, petlići i omladinci se takmiče u ligama FS RIS, a dečaci iz kategorije cicibana u ligama Fudbalskog saveza Niša. Radi smanjenja troškova formirali smo punktove u Trnjanju i Gredetinu, a u planu je da to isto uradimo i u Subotincu, Rutevcu, Draževcu i Kormanu. Moram da istaknem i to da smo posle pauze od skoro dve decenije prošle godine osnovali tim koji se sada takmiči u Omladinskoj ligi FS RIS. Ova ekipa treba da bude baza za prvi tim – naglašava Jovanović.\nPomenimo na kraju da sa mlađim selekcijama OFK “Napredak 1929” rade petorica trenera: Nikola Kostić, Stefan Đokić, Dušan Vasić, Milan Velinović i Dragan Milošević.\nPrevious Post:Književno veče Vanje Bulića\nNext Post:„Srbija Rocks” ponovo u Aleksincu


МИНИСТАР РУЖИЋ НА УНЕСКО КОНФЕРЕНЦИЈИ\nHomeDRUŠTVOMINISTAR RUŽIĆ NA UNESKO KONFERENCIJI\nPrvi potpredsednik Vlade i ministar prosvete nauke i tehnološkog razvoja Branko Ružić učestvovao je na onlajn konferenciji posvećenoj obrazovanju u doba korone, koju je organizovala Organizacija Ujedinjenih nacija za obrazovanje, nauku i kulturu (UNESKO).\nKonferenciju je otvorila generalna direktorka Uneska Odri Azule, a učestvovali su Antionio Gutereš, generalni sekretar UN, direktor Svetske zdravstvene organizacije Tedros Adhanom Gebrejesus, kao i ministri iz Kanade, Francuske Argentine, Angole, Bolivije, Estonije, Japana, Kube, Finske, Dominikanske Republike i drugih zemalja.\nU okviru treće sesije „Digitalna transformacija i budućnost obrazovanja“, ministar Branko Ružić predstavio je kako funkcioniše sistem obrazovanja u Republici Srbiji tokom pandemije koronavirusa.\n„Od prvog trenutka kada smo proglasili vanredno stanje,15. marta 2020. godine, organizovali smo onlajn učenje za sve nivoe obrazovanja. Uspeli smo da, bez dana odlaganja, pružimo isti kvalitet obrazovanja za svako dete u Srbiji, zahvaljujući pre svega, rezultatima postignutim u digitalizaciji pre kovid krize“, rekao je on.\nMinistar je dodao da su nastavnici angažovani za snimanje časova, koji su se emitovali putem kanala RTS, RTV, kao i lokalnih televizijskih stanica. Škole su koristile različite platforme za komunikaciju sa učenicima.\n„Digitalne tehnologije imaju značajan potencijal da doprinesu kvalitetnom obrazovanju učenika i studenata, kao i odraslih koji su uključeni u celoživotno učenje, tokom i posle krize kovid“.\nOn je zahvalio svim donatorima – međunarodnim organizacijama, državama članicama EU, pojedincima i drugima koji su pomogli da se obezbedi oprema za učenike, koji u tom trenutku nisu imali resurse za praćenje onlajn nastave.\nMinistar Ružić je istakao da je Vlada Srbije obezbedila sredstva za digitalne učionice i da će ih do kraja godine biti više od trideset hiljada, te da zahvaljujući eUslugama koje su pružane u poslednjih nekoliko godina, građani nisu morali da napuštaju domove da bi završili mnoge obaveze za obrazovanje svoje dece.\n„Naša je obaveza da dalje razvijamo digitalno obrazovanje i promovišemo nove organizacione, tehnološke i pedagoške pristupe i mogućnosti u obrazovanju. Prema tome, pre bih voleo da govorim o digitalnoj evoluciji, nego o digitalnoj transformaciji. Naš fokus treba da bude na tome kako strateški ugraditi digitalne tehnologije u obrazovne prakse kako bismo osigurali evolutivne promene koje će s vremenom obezbediti kvalitetno obrazovanje za sve“, rekao je ministar.\nPrema njegovim rečima neki od dugoročnih planova Republike Srbije su – poboljšanje strateškog i regulatornog okvira za razvoj digitalnog obrazovanja, osnaživanje nastavnika u korišćenju digitalnih tehnologija, podsticanje saradnje i razmene dobre prakse, poboljšanje povezanosti i obezbeđivanje odgovarajuće digitalne opreme za škole, učenike i nastavnike, kao i razvoj obrazovnog informacionog sistema. On je naglasio da se i svakodnevno pruža podrška svim akterima u obrazovanju, uz poštovanje epidemioloških mera.\nMinistar Ružić je svim učesnicima konferencije poželeo da postojeće znanje iskoriste na najbolji mogući način i da prevaziđu sve izazove na polju obrazovanja, kako nijedno dete ne bi bilo na gubitku.\nDojava o bombi na „Šeremetjevu“, pre toga u vrtiću i marketu


Košarkaški klub Crvena zvezda 20. novembra će gostovati ekipi Andore u 8. kolu Evrokupa, uprava kluba odlučila je da povede navijače na gostovanje kako bi pomogli klubu.\n- KK Crvena zvezda poziva sve zainteresovane pristalice crveno-belih na utakmicu u Andoru, gde će srpski šampion i predstavnik naše zemlje u Evrokupu, odigrati važan meč sa domaćim istoimenom klubom. Ova utakmica za šampiona Srbije je izuzetno važna, a protivnik je ekipa koja je pokazala kvalitet i u Beogradu i na teškim gostovanjima poput Madrida, gde je Andora zabeležila pobedu savladavši aktuelnog prvaka Evrope Real. Zato je crveno-belima podrška na ovom "vrućem" gostujućem parketu, izuzetno važna, kako bi uz svoje pristalice košarkaši pokušali da dođu do izuzetno vredne pobede. Ova utakmica je posebno interesantna i zbog činjenice da se ona igra u gradu Andorra La Vela koji je nastao još 1278. godine, i ceo grad predstavlja jedinstven istorijski spomenik. Sve pobrojano čini jedinstvenu priliku pristalicama Crvene zvezde da posle dugo vremena budu uz svoje košarkaše, pomognu im da dođu do pobede, ali i posete grad koji je jedinstvena turistička destinacija - stoji u saopštenju KK Crvene zvezde.\nZVEZDA NASTAVLJA DOMINACIJU Crveno-beli protiv Olimpije traže sedmi vezani trijumf u ABA ligi\nPodsetimo, Zvezda se posle šest kola nalazi na prvom mestu sa učinkom 4-2, dok je Andora treća sa 3-3.


Deportivo Aves - Porto: Analiza utakmice | Sportske Kladionice\nHome Sportsko klađenje Prognoze utakmica Deportivo Aves – Porto: Analiza utakmice\nDeportivo Aves – Porto: Analiza utakmice\nVikend je bio blago rečeno čudan, ali ono što je posebno važno je činjenica da smo uspeli da pogodimo TIket Dana i da napravimo ogroman profit of preko +80 unita. Ipak, ne treba spavati na lovorikama, a naši tipovi i analize stižu svakodnevno, što smatramo da je vrlo dobro, posebno nakon dva meseca koji su prošli gotovo bez sporta. Danas imamo dve utakmice koje nam se sviđaju, a jedna od njih se igra u okviru Portugalske Prve lige, gde na gradskom stadionu domaća ekipa Deportivo Aves dočekuje lidera prvenstva, ekipu Porta.\nDomaći sastav, se nalazi na nezavidnoj poslednjoj poziciji i ove sezone igraju blago rečeno katastrofalno. Na domaćem terenu imaju 3 pobede, 0 nerešenih i čak 10 poraza, a od početka lige nakon pauze nastavili su tamo gde su stali pošto su izgubili od Belenesesa 0-2 i Tondele 0-2. Ništa ne štima u ovoj ekipi i sad kao so na ranu dolazi lider prvenstva Porto, koji nikako ne sme da se igra, pošto Benfica duva za vratom.\nNjihovi protivnici, ekipa Porta ove sezone ima 9 pobeda, 2 nerešene i 2 poraza na gostovanjima, a od nastavka šampionata imali su jednu pobedu u prošlom kolu 1-0 protiv Maritima i poraz 1-2 od ekipe Famalicao na gostovanju, iako su vodili 1-0. Interesantan podatak je činjenica da je jedina dva gola postigao igrač koji se zove Corona!\nOba trenera imaju sve igače spremne, nema velikih problema sa sastavima timova.\nOve dve ekipe su igrale tokom istorije 11 puta, i rezultati su na strani gostiju, jer je Porto pobedio 10 puta, jednom je bilo nerešeno, a domaćini su pobedili ni jednom. Što se golova tiče četiri od poslednjih 7 utakmica je videlo dva ili više golova u mreži Avesa.\nZaista smatramo da su kladionice na ovom meču ostavile prostora na marketu za azijski hendikep, odnosno da su postavili prilično pogrešnu kvotu. Razlika u kvalitetu je ogromna i samo je pitanje po nama sa kolikom razlikom će Porto pobediti. Nakon dve neubedljive utakmcice smatramo da ce neko morati da plati račun. Iz tog razloga smatramo da je najbolje na ovoj utakmici odigrati Porto -2 AH (da Porto pobedi sa minimum dva gola razlike na ovom meču), koja opklada se plaća solidnom 2.04 kvotom u sportskoj kladionici 1xBet.


I VeratNet povećava brzine od 1. februara - Baguje.COM\nVeratNet je takođe odlučio da poveća pakete svojim korisnicima. Verovali ili ne tako je, e kad bi još pale cene to bi bilo neverovatno dobro, ali bićemo zadovoljni i ovim.\nNaime, i VeratNet je odlučio da od 1. februara poveća brzine ADSL korisnicima. Postojećim korisnicima brzine će biti povećane na sledeći način:\nPaket 1 Mbps/128 Kbps postaje 1,5Mbps/256Kbps\nPaket 2Mbps/192Kbps postaje 4Mbps/512Kbps\nPaket 4Mbps/256Kbps postaje (do)16Mbps/1Mbps\nJedino što je u ovom povećanju malo nejasno je u zadnjem paketu. Naime ovo “do” u zagradi ne mora da znači da će svi sa 4 preći na 16, moguće je da će neki preći na neke manje od 16 ali veće od 4, ali bi bilo uredu da svi sa 4 pređu na 16. Ovo je odličan potez, ne samo VeratNet-a nego i svih ostalih provajdera koji će od 1. februara povećati brzine. Iako je ovo moglo i ranije, bićemo zadovoljni ako uopšte i bude.\n30. Dec, 2010.\nSledeći članak Velika kolekcija fontova – dafont.com\nPrethodni članak Kako da pravite video snimke na računaru?


Datum kreiranja: ponedeljak, 10 avgust 2020\nPolitičke partije potrošile su na desetine hiljada evra u Novom Sadu na tradicionalno jedan od najznačajnijih vidova oglašavanja u kampanji - na bilborde, što se nekima isplatilo, ali drugima uopšte nije jer nisu ni došli blizu cenzusa, prenosi 021.\nKoliko su partije potrošile na lokalu za ovogodišnju kampanju pokazuje nova analiza organizacije Transparentnost Srbija koja obuhvata kampanju na sva tri nivoa, u najvećim gradovima.\nOno što je zanimljivo kada je reč o ovoj kampanji je činjenica da je ista počela u martu, ali je potom prekinuta zbog epidemije virusa korona. S obzirom na to da je kampanja nastavljena poslednjih dana maja i trajala svega mesec i po, bilo je za očekivati da će troškovi kampanje biti niži od ranije planiranih, zaključuju u ovoj organizaciji.\nOno po čemu je Novi Sad bio specifičan je činjenica da su se, uporedo sa parlamentarnim, održavali lokalni i pokrajinski izbori, što je od partija u izbornoj trci zahtevalo podelu političkih poruka i pažljivo targetiranje, ukoliko im je to bilo u interesu.\nU Novom Sadu je bilbord kampanju za parlamentarne izbore radilo sedam od ukupno 21 izborne liste, dok su samo tri liste targetirale lokal i dve liste Pokrajinu.\nLokalne poruke za nivo Novog Sada slali su Sasvim druga priča, Ujedinjena demokratska stranka-Vojvođanski front i Pokret slobodnih građana (u nekoj vrsti lokalne koalicije/podrške Sasvim drugoj priči), a na pokrajinskom nivou su to bili UDS-Vojvođanski front i Pokret slobodnih građana.\nOno što je Transparentnost Srbija notirala kao zanimljivost je odsustvo bilbord kampanje kod dve partije koje su prešle cenzus na parlamentarnim izborima, a to su koalicija SPS-JS i SPAS Aleksandra Šapića.\nNa uzorku od 200 bilbord mesta u gradu, a uzimajući u obzir zvanične cene oglašavanja kod vlasnika bilbord lokacija, procenjeno je da su partije za ovaj vid izbornog oglašavanja potrošile oko 52.000 evra za republičke, oko 32.600 evra za lokalne izbore i oko 12.200 evra na pokrajinske izbore.\nPeriod analize je bio tri izborne nedelje i postizborna nedelja, kad je uočeno da se većina političkih bilborda polako uklanja u korist komercijalnih kampanja - ali ne i kada je u pitanju Srpska napredna stranka, koja se preko bilborda zahvaljivala biračima za glasove.\n"Procena troškova za ceo grad je data na osnovu procene da je ukupan broj bilbord mesta u gradu oko 560. Krajnji troškovi ove vrste oglašavanja su nešto veći, kada se uzmu u obzir i troškovi osmišljavanja bilbord kampanje i štampanja bilborda", poručuju u organizaciji Transparentnost Srbija.\nZastupljenost političkih bilborda u odnosu na ukupan broj bilborda u gradu bila je najveća tokom poslednje izborne nedelje, kad su političke poruke zauzimale čak oko 42 odsto svih bilbord mesta, pokazala je analiza sa terena.\nKako je notirala Transparentnost Srbija, na samom početku kampanje su bilbordi UDS-Vojvođanski front ubedljivo dominirali po Novom Sadu. Na bliskom drugom mestu bila je Sasvim druga priča, što je ukazivalo na to da ove partije ozbiljno pretenduju na cenzus i poziciju u parlamentu. SNS je tokom prve nedelje "mirovala" sa bilbordima, da bi se u drugoj nedelji pojavila prva "tura" SNS bilborda i City light panela.\nSNS svoju političku prisutnost na bilbordima pojačava tokom druge i naročito u trećoj nedelji oglašavanja, kad ima više od 40 odsto svih političkih bilborda. Gotovo podjednaku zastupljenost imali su UDS-Vojvođanski front i Sasvim druga priča, dok su prisutni bili i PSG, Metla, POKS, SVM i Narodni blok.\n"Dok je ukupna vrednost kampanje u prvoj junskoj nedelji bila oko 17 hiljada evra, u drugoj nedelji je ona iznosila više od 37 hiljada, da bi u nedelji pred izbore za ove namene bilo utrošeno blizu 40 hiljada evra", napominje Transparentnost Srbija u svom izveštaju o bilbord kampanji.\nProcena ove organizacije je da je lista SNS na zakup bilbord mesta u Novom Sadu potrošila 34.000 evra, dok su liste UDS-Vojvođanski front i Sasvim druga priča potrošile po 24.000 evra. Inače, Transparentnost Srbija je 2016. godine procenila da je ukupna vrednost ovog oglašavanja u tri najveća grada - Beograd, Novi Sad i Niš, bila 563.000 evra.\nIzveštaj o bilbord kampanji pogledajte u celini OVDE.\nPodsetimo, 021 je analizirao političke poruke učesnika izbora i to poslednje nedelje kampanje, kad je oglašavanje bilo na vrhuncu. Šta su preko bilborda poručivali u Vojvođanskom frontu, šta u Sasvim drugoj priči i šta u Srpskoj naprednoj stranci, kao i zbog čega se tolike pare troše na bilbord oglašavanje, čitajte u članku 021 OVDE.


Stanković: Meč protiv Olimpika Interovo biti il ne biti | Glas javnosti\nPočetna > Sport > Stanković: Meč protiv Olimpika Interovo biti il ne biti\nStanković: Meč protiv Olimpika Interovo biti il ne biti\nMILANO - Fudbaler Intera i bivši kapiten reprezentacije Srbije Dejan Stanković ocenio je revanš meč osmine finala Lige šampiona protiv Olimpika iz Marselja kao "utakmicu sezone", preneli su italijanski mediji.\n"Igramo najveću utakmicu ove sezone i optimisti smo posle nastupa u Veroni", rekao je Stanković.\nInter je u prvom meču poražen sa 1:0, a Stanković je kazao da njegovom timu u utorak u Milanu neće biti lako da nadokandi zaostatak iz prvog meča.\n"Znamo da je Olimpik u grupnoj fazi takmičenja sakupio više poena na gostovanjima, nego na svom terenu. Neće biti lako. Oni će igrati zatvoreno, jer znaju da moramo da napadnemo, a mi ne smemo da im ostavimo prostor za kontre", dodao je Stanković.\nOn je istakao da igrači Intera moraju da budu "strpljivi i koncentrisani". Na pitanje novinara šta bi kao jedan od najiskusnijih u timu mogao da kaže saigračima, Stanković je rekao da "reči nisu potrebne".\n"Opredelio bih se za tišinu. Pet sekundi tišine, pre nego što izađemo na teren gde moramo da pokažemo ogromnu koncentraciju", kazao je 33-godišnji Stanković.\nDuel Intera i Olimpika počeće u 20.45. Inter je prošlog vikenda u prvenstvu Italije u gostima pobedio Kjevo sa 2:0, dok je Olimpik u prvenstvu Francuske, takođe kao gost, poražen od Ajača sa 1:0.\nDuel Borusije i Bajerna rasprodat mesec dana ranije\nĐoković se plasirao u treće kolo turnira u Indijan Velsu\nŠarapova u 3. kolu turnira posle pobede nad Argentnikom Giselom Dulko\nAmerikanac eliminisao Troickog iz dalje takmičenja